Jika dilihat pada tahap keterbukaan pihak produksi perfileman dan drama Korea, kita dapat menilai bagaimana mereka sering mengetengahkan konsep atau tema yang memberi mesej yang mampu diterima penonton. Kesedaran mengenai isu semasa yang berbangkit dalam kalangan penonton seperti orang kurang upaya, kes pembunuhan diri dan juga kes yang lain, dilihat makin meluas dan berjaya memecahkan stigma penonton dan masyarakat luar. Jom kita tengok antara beberapa drama Korea yang berjaya ‘membuka minda’ penonton.
1. Extraordinary Attorney Woo
Drama bersiri ini mengisahkan seorang peguam wanita yang didiagnosis dengan autism pada usia muda. Jenis cerita dan kesedaran melalui drama ini telah membawa ‘cahaya’ positif kepada komuniti autism terutamanya di Korea Selatan. Daya fikiran dan semangat watak Woo Young-woo berjaya dipapar dengan baik, terutamanya melalui interaksi bersama orang sekeliling. Autism adalah topik yang perlu lebih diketengahkan dalam perbincangan sosial dan masyarakat, dan ini hanyalah adalah satu langkah kecil yang berjaya dilaksanakan.

2. It’s Okay To Not Be Okay
Moon Kang-tae lakonan Kim Soo-hyun yang bekerja sebagai penjaga di sebuah hospital psikiatri, bertemu dengan Go Moon-young lakonan Seo Ye-ji, penulis buku kanak-kanak bersiri ‘dark humour’. Kang Tae pula mempunyai seorang abang autistik iaitu Moon Sang-tae lakonan Oh Jung-se. Perceritaan drama bersiri ini mempamerkan pelbagai watak yang mengetengahkan isu kesihatan mental. Setiap watak juga mempamerkan cara mereka tersendiri dalam mengatasi kesukaran dalam menghadapi kesihatan mental. Pendedahan seperti ini sangat penting dalam memerangi stigma yang hadir dalam kalangan individu yang berhadapan dengan kesihatan mental. Ia sekaligus menunjukkan bahawa ianya sangat penting untuk mendapatkan bantuan apabila kita sedang memerlukan.

3. Our Blues
Drama “Our Blues” ialah drama bersiri yang dibintangi Han Ji-min, Kim Woo-bin, Lee Byung-hun, Shin Min-ah, Cha Seung-won, Lee Jung-eun, Kim Hye-ja dan ramai lagi. Drama ini menunjukkan pelbagai pendekatan masalah dan isu kehidupan sebenar yang dipamerkan oleh watak-watak. Begitu banyak topik dan isu yang didedahkan dalam drama ini, seperti ketidakupayaan, kemurungan, ibu bapa tunggal, dan juga kes keguguran. Isu lain yang disentuh ialah kehamilan dalam kalangan remaja dan bagaimana dua remaja terbabit iaitu Bang Yeong-joo lakonan Roh Yoon-seo dan Bae Hyun-sung lakonan Jung Hyeon memutuskan untuk menjaga bayi mereka. Dalam stigma masyarakat Korea, pandangan mengenai isu kehamilan remaja sangat dipandang rendah. Tetapi dalam drama “Our Blues”, ia sedikit sebanyak memberikan sedikit kesedaran dan kebenaran bahawa kes seperti ini benar-benar berlaku dan terdapat pelbagai pilihan untuk menangani situasi seperti ini.

4. It’s Okay That’s Love
Drama ini sememangnya berjaya meletakkan penonton dalam emosi yang turun naik.. Kisah ini membincangkan isu penyakit mental dan percintaan, yang boleh dikaitkan dengan realiti kehidupan masyarakat. “It’s Okay, That’s Love” mempunyai kisah cinta yang hebat, tetapi ia turut menyerlahkan kepentingan kesihatan mental, menerusi watak utama yang dilakonkan oleh Jo In-sung. Dia memainkan watak Jang Jae-yeol, seorang pengarang yang mengalami penyakit skizofrenia dan menyedari bahawa dia memerlukan bantuan apabila sudah dewasa. Dia berkongsi isu ini kepada Ji Hae-soo lakonan Gong Hyo-jin, dan terus mendapatkan bantuan yang dia perlukan. Sokongan dan keterbukaan yang ditunjukkan dalam drama ini sangat penting untuk membantu mengurangkan stigma yang menyelubungi kesihatan mental terutamanya di Korea.

5. The Universe’s Star
Apabila Byul Yi lakonan Ji Woo, meninggal dunia dalam kemalangan kereta yang tragis, dia menjadi malaikat maut. Byul Yi merupakan peminat tegar Woo Joo lakonan Suho, seorang penyanyi terkenal. Dia menghabiskan hari-harinya sebagai malaikat maut dan terus meminati Woo Joo. Sepanjang penceritaan drama itu, Woo Jo merupakan seorang penyanyi yang tidak begitu popular dan sedang bergelut membuat lagu hit untuk mendapatkan semula popularitinya. Dia juga mengalami kemurungan yang memerlukan dirinya mengambil ubat.
Drama ini memberi tumpuan kepada kesan negatif terhadap tekanan yang dialami oleh idola terkemuka dan penyakit mental merupakan realiti yang dialami ramai idola. Kekalahan, perasaan rendah diri, kemurungan, dan perasaan tidak bahagia secara keseluruhan adalah semua perkara yang dilalui oleh ramai idola. Siri ini memaparkan jatuh bangun kehidupan idola, mendedahkan bahawa kesihatan mental adalah perjuangan dengan diri sendiri dan ianya harus diperdebatkan.

6. Good Doctor
“Good Doctor” dibintangi Joo Won sebagai Park Shi-on, seorang doktor yang menghidap autisme. Walaupun dia dianggap mempunyai tahap pemikiran seperti kanak-kanak berusia 10 tahun, dia seorang yang genius dan menjadi pakar bedah kanak-kanak yang berjaya. Dia dimasukkan ke hospital bersama Kim Do-han lakonan Joo Sang-wook, seorang lagi pakar bedah kanak-kanak.
“Good Doctor” adalah salah satu drama pertama yang mempunyai watak autistik sebagai peneraju utama. Begitu juga dengan “Extraordinary Attorney Woo”, Park Shi-on juga seorang yang genius. Park Shi-on mempunyai banyak daya tarikan dan wataknya memberikan ruang dan peluang untuk topik ini dibahaskan. Siri ini sangat digemari sehinggakan terdapat juga ‘spin-off’ di Amerika Syarikat yang telah disiarkan. Kejayaan itu dilihat sebagai pencapaian besar dalam membawa kesedaran mengenai autism.

7.  The World Of The Married
Ji Sun-woo lakonan Kim Hee-ae merupakan seorang doktor perubatan keluarga. Dia berkahwin dengan Lee Tae-Oh lakonan Park Hae-Joon dan mereka mempunyai seorang anak lelaki. Kisah ini bermula apabila Jin Sun-woo menyangkakan bahawa dia sudah mempunyai segala-galanya, termasuk kerjaya dan keluarga bahagia, tetapi dia dikhianati oleh suaminya sendiri.
Sementara itu, suaminya Lee Tae-Oh yang ingin mengejar impiannya sebagai pengarah filem terkenal. Dia menjalankan perniagaan hiburan dengan menyangkakan bahawa hubungan sulitnya boleh dirahsiakan walaupun dia masih mencintai isterinya. Drama ini mula mendapat kepuasan penonton apabila isterinya bertindak untuk membalas dendam dan tidak membiarkan dirinya ditindas begitu sahaja. Drama ini sedikit sebanyak berjaya memecahkan stigma masyarakat di mana, seorang isteri tidak boleh bertindak melawan suami walaupun dia curangi disebabkan oleh pangkat seorang suami. Pembawaan watak Jin Sun-woo berjaya membuka minda penonton untuk terus mempertahankan hak dan maruah sebagai seorang isteri daripada orang ketiga.

8. Save Me
Seo Ye-ji membawa Im Sang-mi dengan baik sekali apabila watak tersebut berjaya memberi kesan di hati penonton. Seo Ye-ji meletakkan begitu banyak peranan dalam membawa sentuhan watak lembut sehingga ke watak penuh keganasan. Drama ini benar-benar menetapkan tema yang menyayat hati apabila sebuah keluarga dipecah belah dan dimusnahkan oleh kumpulan ajaran sesat.
“Save Me” benar-benar dapat melukiskan gambaran yang jelas tentang kumpulan ajaran sesat tersebut mengambil kesempatan ke atas kumpulan bawahan yang terluka. Kawalan kumpulan ajaran sesat tersebut ke atas ahli-ahlinya adalah menakutkan dan menyedihkan, yang sememangnya boleh dikaitkan dengan kehidupan sebenar. Dengan menggunakan taktik ketakutan, hukuman, dan pemisahan dari dunia luar, kumpulan ajaran sesat itu dapat mewujudkan kesedaran baru dalam kalangan masyarakat bagaimana kumpulan bawahan yang tidak berkuasa sering dijadikan mangsa untuk kebaikkan sendiri.

9. Mother
Terdapat banyak drama yang mempunyai plot penceritaan yang hampir sama, namun drama ini semestinya memberikan sentuhan plot yang berlainan. Drama ini mengisahkan rasa kasih sayang seorang wanita kepada seorang kanak-kanak yang bukan anak kandungnya, malah sanggup mempertaruhkan nyawanya untuk menyelamatkan anak itu, yang dalam bahaya maut daripada ibunya sendiri.
Drama ini mendalami topik sensitif seperti penderaan fizikal, keibuan dan trauma di zaman kanak-kanak. Plot penceritaannya dilihat berjaya menyentuh sensitiviti penonton kerana ia turut berkaitan dengan realiti kehidupan. Dalam realiti kehidupan, juga terdapat seorang ibu yang tidak mampu menzahirkan rasa sayang terhadap anak sendiri namun orang sekeliling yang mengambil berat dek kerana sifat kemanusiaan.

10. 18 Again
Drama menuntun hati ini dilihat berjaya meninggalkan kesan di hati penonton. Rata-rata dalam kalangan penonton berkata drama ini mampu dikaitkan dengan realiti kehidupan sendiri. Drama bersiri ini mengisahkan Hong Dae-young lakonan Yoon Sang-hyun dan Lee Do-hyun, di samping Kim Ha-neul yang memegang watak isteri iaitu Jung Da -jung. Kisah kekeluargaan yang dianggap sebagai konflik realiti terutamanya apabila Hong Dae-young dan Jung Da-jung yang menghadapi tekanan kewangan ditambah pula dengan masalah dalaman keluarga.
Keinginan Hong Dae-young yang ingin kembali ke zaman mudanya akibat terlalu banyak impian yang masih belum dikecapi akibat mempunyai anak di usia muda. Keinginan itu tercapai apabila pada suatu hari, Hong Dae-young kembali dalam badannya sewaktu remaja. Dalam keseronokkan Hong Dae-young yang ingin kembali muda, dia juga sedar bahawa dia mempunyai banyak kesalahan sebagai seorang bapa dan suami. Ekoran daripada itu, dia cuba membetulkan kembali kesilapannya selagi masih mempunyai peluang.
Menerusi drama ini, penonton dapat melihat kepentingan untuk tidak terlalu mementingkan kemahuan sendiri dan cuba untuk menjalankan tanggungjawab dengan baik terutamanya sebagai seorang ketua keluarga. Penonton mulai sedar bahawa, tidak semua masa silam perlu dikesali kerana pentingnya untuk kekal fokus terhadap kehidupan yang sekarang.

Antara semua drama yang tersenarai, yang mana satu kegemaran korang?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYoutube

Lawan Stigma Masyarakat, Ini 10 K-Drama Berjaya ‘Buka Minda’ Penonton


Kalau sebut pasal mi segera goreng, mesti ramai rakyat Malaysia yang mula terbayangkan kesedapan mi jenama Mie Sedaap. Dengan mi yang kenyal, perasa yang cukup-cukup rasa, membuatkan semua orang terliur dengan visual dan aromanya.
Baru-baru ini, syarikat Mie Sedaap yang berasal daripada Indonesia ini telah mengumumkan bahawa seorang idola K-Pop terkenal bakal menjadi duta kepada produk terbaru mereka.
Selepas berteka-teki dengan peminat, Mie Sedaap mengumumkan bahawa ahli kumpulan Super Junior iaitu Siwon bakal menjadi wajah kepada mi perisa terbarunya “Korean Spicy Chicken”.

Finally

Duta Baru Mie Sedaap “Korean Spicy Chicken”, Super Junior Siwon Pun Tak Tahan Dengan Kepedasannya!


Ha Jung-woo, Joo Ji-hoon, Min-ho SHINee dan Yeo Jin-goo dikatakan sedang lakukan penggambaran bersama!

ARTIKEL BERKAITAN
Ju Jihoon, Han Hyojoo & Ramai Lagi Bakal Terajui Drama Misteri 'The Dominant Species'

Menurut sumber, keempat-empat selebriti itu sedang menjalani penggambaran bagi program terbaru di New Zealand. Kelibat mereka berempat berjaya menarik perhatian peminat di sana dan gambar mereka kini di serata platform media sosial. Rata-rata dalam kalangan peminat berkata, mereka berempat dilihat mempunyai keserasian yang sesuai dan tenang dek kerana ada antara mereka, Ha Jung-woo dan Joo Ji-hoon pernah berkerja bersama dalam filem “Kidnapped” pada 2019.
Rancangan apa agaknya eh….

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

Dilihat Di New Zealand, Ha Jungwoo, Joo Jihoon, Minho SHINee & Yeo Jingoo Sedia Untuk Rancangan Baru?


Nampaknya Hani EXID kian berani membawa watak yang ‘mengghairahkan’ dalam dunia lakonan kini.

ARTIKEL BERKAITAN
"Seronok Sangat" - Hani Kongsi Pengalaman Rakam Babak Ranjang Pertama Buat 'Fantasy Spot'

Kalau anda nak tahu, wanita itu membawa watak Hee-jae kini di dalam drama web “Fantasy Spot” di mana dia berlakon sebagai staf di syarikat penerbitan yang kurang arif mengenai dunia seks.
Sudah pun memaparkan babak seksual sejak dari awal episod, penonton nyata terperanjat kerana idola tersebut sepertinya tidak kisah melakonkan watak yang ‘daring’ untuk pelbagai babak ‘hangat’.

Dalam episod terbaru, Hee-jae yang mahu mempelajari dengan lebih mendalam mengenai dirinya telah memberi cadangan untuk melakukan hubungan intim bersama penulis buku popular, Kang In-chan (Park Sun-ho).

Bermula santai, penonton disajikan dengan babak yang mengejutkan apabila kedua mereka dilihat bercium dengan ghairah di mana ia merupakan sesuatu babak yang jarang dilakonkan oleh Hani sebelum ini.
Komen penonton,
Saya terperanjat besar menonton babak ini.

Tolong tutup mata anda.

Dia menghasilkan babak ciuman ‘lejen’.
Lain macam Hani sekarang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERInsight

“Kena Tutup Mata” – Penonton Terkejut Lihat Babak Intim Hani EXID Dalam ‘Fantasy Spot’


Seorang lagi artis Korea disahkan positif COVID-19 baru-baru ini.
Menurut SM Entertainment, Choi Si-won SUPER JUNIOR telah disahkan dijangkiti virus berkenaan pada pagi 10 Disember. Sudah pun lengkap dua dos vaksin pada September lalu, dia disahkan positif semasa menjalani ujian sebelum melakukan kerjanya.

Choi Si-won terus menghentikan semua jadualnya dan menjalani kuarantin kendiri. Dia tidak akan menyertai ‘2021 Mnet Asia Music Awards’ sebagai penyampai anugerah yang akan berlangsung pada keesokan hari.

Dalam pada itu, ahli SUPER JUNIOR yang lain serta staf yang menjadi kontak rapat sedang menantikan keputusan ujian COVID-19 mereka kini.
Choi Si-won dan syarikat kami akan terus mengikuti arahan yang ditetapkan pihak kuarantin dan kami akan buat yang terbaik supaya dia akan kembali sihat semula. Kami memohon maaf kerana merisaukan ramai orang.
Kesian Si-won..

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Choi Siwon Disahkan Positif COVID-19


Rancangan hiburan SBS “Master in the House” akan menamatkan musim pertamanya dan akan berehat buat sementara waktu.

ARTIKEL BERKAITAN
Doyoung NCT Jadi Ahli Tetap 'Master In The House'

Menurut laporan media pada 12 Ogos, “Master in the House” akan menamatkan musim 1 pada bulan September. Berikutan itu, pasukan produksi rancangan hiburan tersebut mengumumkan,
‘Master in the House’ akan berehat sebentar. Kami merancang untuk kembali dengan musim 2 selepas menyusun semula program.
Untuk pengetahuan, “Master in the House” ialah program di mana ahli iaitu Lee Seung-gi, Yang Se-hyung, Kim Dong-hyun, Eun Ji-won SECHSKIES, dan Do-young NCT akan menerima ‘pengajaran hidup’ dalam bidang yang berbeza daripada guru yang dipanggil ‘master’, pada setiap minggu.

Kini, SBS telah memulakan perbincangan untuk menamatkan musim 1 pada bulan September ini, bagi memberi tumpuan kepada perubahan format untuk musim 2. Pada masa ini, tidak diketahui sama ada barisan ahli akan mengalami perubahan atau tidak.

Alaa..

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTV Daily

Musim Pertama ‘Master In The House’ Akan Tamat Bulan Depan


Jang Na-ra sememangnya dikenali kerana wajahnya yang sentiasa awet muda tapi yang lebih menarik perhatian ialah wanita ini yang sentiasa menerajui pelbagai projek tanpa henti sejak dua tahun kebelakangan ini.
Daripada drama kecurangan “V.I.P”, drama masalah wanita “Oh My Baby”, kini dia kembali dengan sebuah drama pengusiran roh “Sell Your Haunted House”.

Sinopsis ringkas
Membawa kisah ejen hartanah yang menghalau hantu dan roh jahat daripada hartanah yang mempunyai sejarah kes kematian. Saksikan pengusir roh, Hong Ji-ah (Jang Na-ra) dan seorang penipu, Oh In-bum (Jung Yong-hwa) bekerjasama bagi menghalau kesemua anasir jahat ini kembali ke tempat asal mereka.

Episod awal menarik
Seperti yang diuarkan, penonton disajikan dengan pelbagai babak melibatkan alam roh dalam dua episod awal “Sell Your Haunted House”. Jang Nara juga menerima pujian ramai kerana berjaya membawa watak lain daripada yang lain berbanding drama lakonannya sebelum ini iaitu seorang pengusir roh.

Bukan itu sahaja, penonton terus memberikan ‘thumbs up’ terhadap sinematografi yang ditonjolkan di dalam drama misteri itu. Nampak ‘real’ habis!

Rating baik
Permulaan “Sell Your Haunted House” juga menunjukkan prestasi yang baik apabila episod pertamanya berjaya meraih rating sebanyak 4.1% dan 5.3% manakala ia menunjukkan peningkatan yang konsisten pada episod seterusnya dengan catatan 3.7% dan 5.6%.
Boleh tahan best “Sell Your Haunted House”! Gabungan Jung Yong-hwa dan Jang Na-ra juga tidak mengecewakan. Jadi, jangan lupa untuk tonton drama ini okay?
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Sinematografi Memukau, Penonton Syok Tonton Episod Awal Drama Misteri ‘Sell Your Haunted House’


Terujanya bila masuk bulan baru sebabnya dah pasti banyak K-Drama baru yang bakal ditayangkan nanti!
1. My Dangerous Wife
MBN | 5 Oktober

Sudah pun berkahwin selama 6 tahun, Shim Jae-kyung (Kim Jung-eun) merupakan seorang yang bijak, baik dan kaya namun suaminya dalam diam mula berasa bosan dengan perkahwinan ini. Dalam diam, suaminya iaitu Kim Yoon-cheol (Choi Won-young) bermain cinta dengan Jin Su-mi (Choi Yoo-hwa) iaitu pekerja di restorannya. Tanpa disangka, kehidupan Shim Jae-kyung yang bahagia itu mula serabut selepas dia terlibat dengan sebuah kes penculikan misteri.

2. Private Lives
JTBC & Netflix | 7 Oktober

Para penipu di seluruh pelosok Korea terjumpa dengan ‘kehidupan peribadi’ negara dan memulakan misi untuk membongkarnya. Walaubagaimanapun, pengembaraan itu ternyata sukar kerana mereka perlu menggunakan semua kemahiran yang ada untuk berhadapan dengan syarikat korporat besar. Lee Jung-hwan (Go Kyung-pyo) meskipun nampak seperti seorang kakitangan biasa tapi sebenarnya seorang yang dipenuhi misteri. Manakala Cha Joo-eun (Seo-hyun) pula ialah seorang penipu yang memiliki rupa paras yang cantik dan naif selain turut mencari rezeki dengan kehebatannya menipu.
3. The Tale Of The Nine Tailed
tvN | 7 Oktober

Naskhah yang digambarkan sebagai drama fantasi urban ini mengisahkan tentang seorang gumiho lelaki (makhluk mistik musang berekor sembilan) bernama Yi-yeon (Lee Dong-wook) yang tinggal di bandar serta seorang pengarah produksi (Jo Bo-ah) yang tidak kenal erti takut dan berusaha keras menjejaki makhluk itu. Kim Bum pula membawa watak Yi-rang iaitu adik tiri kepada Yi-yeon dan lahir separuh manusia dan separuh gumiho.
4. Do Do Sol Sol La La Sol
KBS | 7 Oktober

Ia adalah sebuah kisah komedi romantik mengenai seorang pemain piano Goo La-la (Go A-ra) yang jatuh terduduk apabila keluarganya mengalami kegagalan. Cuba untuk bangun dengan melawat ke sebuah akademi piano ‘La La Land’ yang terletak di sebuah perkampungan kecil, tanpa sengaja wanita ini telah berkenalan dengan seorang lelaki yang dingin dan misteri iaitu Sun Woo-joon (Lee Jae-wook) yang sepertinya menyimpan pelbagai rahsia.
5. Search
OCN | 17 Oktober

“Search” ialah sebuah drama thriller misteri mengenai sebuah operasi pencarian yang diperkenalkan untuk membongkar rahsia disebalik kehilangan misteri dan kes pembunuhan yang berlaku dalam zon demiliterisasi (DMZ).
6. Start-Up
tvN | 17 Oktober

“Start-Up” berlatarbelakangkan ‘Silicon Valley’ fiksyen Korea yang diberi nama ‘Sandbox’ dan ia membawa kisah mengenai individu yang terlibat dalam dunia syarikat ‘start up’. Drama ini membarisi Suzy sebagai Seo Dal-mi yang menanam impian untuk menjadi ‘Steve Jobs’ Korea manakala Nam Joo-hyuk pula membawa watak Nam Do-san sebagai penaung Samsan Tech. Kim Seon-ho menggalas watak Han Ji-pyung, seorang ketua pasukan di SH Venture Capital dan Kang Han-na pula ialah CEO dan generasi kedua orang kaya iaitu Won In-jae.
7. The Spies Who Loved Me
MBC | 21 Oktober

Drama komedi romantik yang saspens ini membawa kisah seorang wanita yang terperangkap dalam dunia perisikan. Kang Ah-reum (Yoo In-na) ialah seorang pereka gaun perkahwinan yang pernah berkahwin sebanyak dua kali di mana kedua suaminya menyimpan pelbagai rahsia yang memeningkan. Jun Ji-hoon (Eric) pula ialah suami pertama wanita tersebut dan merupakan ejen yang tidak boleh dijangka di Interpol. Derek Hyun (Im Joo-hwan), si suami kedua pula ialah seorang perisik korporat yang sangat bijak dan juga gila dengan persaingan.
8. Kairos
MBC | 26 Oktober

“Kairos” ialah sebuah ‘drama thriller fantasi mengenai pengembaraan masa’ di mana takdir Kim Seo-jin (Shin Sung-rok) yang anak perempuannya diculik mula berbelit dengan Han Ae-ri (Lee Se-young), seorang wanita yang sedang mencari ibunya yang hilang. Daripada perspektif Kim Seo-jin, Han Ae-ri berada sebulan sebelumnya namun mereka berdua boleh berkomunikasi daripada waktu yang berbeza. Dengan kelebihan ini, mereka berdua bergabung tenaga bagi menyelamatkan orang yang tersayang.
9. Penthouse
SBS | 26 Oktober

“Penthouse” membawa kisah seorang wanita yang berusaha mencapai impiannya untuk memasuki sebuah komuniti mewah dengan menjadi ‘permaisuri’ di tingkat 100 sebuah penthouse terletak di Gangnam. Merupakan tanda aras kejayaan baginya, wanita itu sanggup menjadi ‘orang jahat’ untuk melindungi dirinya sendiri.
Jangan lupa untuk susun balik jadual marathon K-Drama anda untuk selitkan pelbagai naskhah baru ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Pelbagai Seleksi, 9 K-Drama Baru Temui Anda Oktober Ini


K-Drama memang hebat betul kalau diberikan tugas untuk hasilkan naskhah psikologi thriller. Contohnya macam “Beyond Evil” yang baru sahaja ditayangkan baru-baru ini.
Sinopsis ringkas
Drama ini membawa kisah dua lelaki yang sanggup melanggar undang-undang dan peraturan bagi mengejar seorang pembunuh bersiri. Bagi membongkar identiti sebenar penjenayah tersebut, mereka perlu meneliti secara mendalam setiap orang yang terlibat dengan kes tersebut dengan sering mempersoalkan diri sendiri, “Siapakah raksasa sebenar – adakah awak? Adakah saya? Adakah kita?”. Lee Dong-shik (Shin Ha-kyun) ialah seorang bekas detektif di unit jenayah ganas yang telah pun diturunkan pangkat kepada sarjan di sebuah balai polis tempatan. Manakala Han Joo-won (Yeo Jin-goo) pula ialah detektif elit yang hadir ke balai polis tersebut dengan satu rahsia.

Permulaan mendebarkan
[Amaran SPOILER]
Kedua-dua watak utama nyata menyimpan rahsia tersendiri malah ramai yang menebak bahawa Lee Dong-shik mungkin mempunyai masalah personaliti dan merupakan dalang di sebalik kesemua pembunuhan ngeri yang berlaku. Bahkan ramai yang pelik macam mana lelaki itu yang merupakan seorang suspek sebelum ini boleh menjadi seorang polis kini.

Bertambah pelik apabila penduduk di kejiranan Manyang sepertinya menyimpan rahsia yang besar dan sentiasa berwaspada bagi memastikan tiada siapa yang mengetahuinya. Makin curious jadinya!

Rating biasa
Walaupun baru sahaja bermula, namun “Beyond Evil” hanya mampu mencatat rating baik  pada awal tayangannya. Di mana episod pertamanya merekodkan catatan 4.5% dan 3.9% pada episod keduanya.
Korang kena tengok drama ini kerana katanya penonton bagi ‘thumbs up’ bila tengok lakonan hebat Yeo Jin-goo. Bagi yang dah curious, sama-sama kita nantikan rungkaian misteri di dalam drama ini pada episod akan datang.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

Drama Psikologi Thriller ‘Beyond Evil’ Bikin Cemas, Episod Awal Raih Rating Baik


Sudah pun masuk ke minggu terakhir buat Sukan Olimpik 2020, akan ada beberapa siaran program yang terganggu di Kore. Bawa bertabah semua!
2 Ogos
Drama

KBS – Be My Dream Family
KBS – Red Shoes

SBS – Amor Fati
SBS – Racket Boys

Program Hiburan
KBS – Paik Class
Note that schedules are subject to change based on various factors such as game results.
3 Ogos
Drama
KBS – Be My Dream Family
KBS – Red Shoes
SBS – Amor Fati
Program Hiburan
MBC – At Work Today
SBS MTV – The Show
4 Ogos
Drama
KBS – Red Shoes
SBS – Amor Fati
MBC – On The Verge Of Insanity
Program Hiburan
SBS – Shooting Stars
MBC M – Show Champion
MBC – Radio Star
tvN – You Quiz On The Block

5 Ogos
Drama
KBS – Red Shoes
SBS – Amor Fati
MBC – On The Verge Of Insanity
6 Ogos
Drama
SBS – Amor Fati
MBC – On The Verge Of Insanity
Program Hiburan
KBS – Music Bank
7 Ogos
Drama
KBS – Revolutionary Sisters (akan ditentukan mengikut hasil permainan)
Program Hiburan
MBC – Music Core
MBC – How Do You Play
KBS – Immortal Songs (akan ditentukan mengikut hasil permainan)
8 Ogos
Program Hiburan
SBS – Master In The House
Harap sabar tau korang!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Beberapa Drama & Program Hiburan Batal Tayangan Pada Minggu Terakhir Olimpik Ini


Unik memang unik, tapi ramai sahaja sebenarnya individu yang dalam diam gemar tonton naskhah yang mengetengahkan tema hantu dan kisah misteri sebagai pemangkin produk mereka. Tambahan ada juga yang seronok menonton filem sebegini dalam kegelapan malam sambil ditemani suasana yang sepi, baru lah feel seram datang!
Tapi ada sahaja yang tak suka membuang masa sehingga berjam lamanya bagai menghabiskan sesuatu naskhah itu. Mendengar permintaan penonton ini Netflix telah meriliskan satu antologi kisah seram di mana setiap episod hanya 5 ke 10 minit panjangnya. Best kan?

“Goedam” iaitu tajuk antologi yang memuatkan 8 kisah seram ini sebenarnya membawa maksud ‘kisah hantu urban’ yang sudah bertapak beratus tahun lamanya. Menerusi siri di Netflix ini, penonton daripada luar negara juga secara tak langsung dapat mempelajari pelbagai cerita hantu popular di Korea sama seperti yang dimomokkan di negara kita, contohnya, toyol, pontianak, langsuir dan sebagainya.

Nah sedikit sinopsis ringkas mengenai 8 kisah yang diselit dalam siri antologi seram ini.
[Amaran SPOILER]
Episod 1: “Crack”
Memegang tanggungjawab sebagai pembuka cerita, kisah pelajar sekolah menengah yang nampak tak terurus dek kematian seorang rakan sekelas meminta diri ke tandas untuk menenagkan dirinya. Mampukah dia bertenang di sana?

Episod 2: “Destination”
Kisah klasik pemandu teksi yang dilawati oleh penumpang pelik pada lewat malam. Adakah penumpang tersebut seperti yang disangka?

Episod 3: “Special Guest”
Gadis popular di laman penstriman cuba meraih tontonan dengan mereka-reka kejadian aneh. Tapi adakah kisah rekaan itu sebenarnya benar dan gadis itu bukanlah apa yang penontonnya sangkakan.

Episod 4: “Curiosity”
Akibat cuba kenakan rakan sendiri, gadis itu kini dalam pelarian yang tiada hentinya di sekolah. Bahkan penonton mungkin terkejut dengan lawatan istimewa oleh hantu Jepun popular iaitu ‘Sadako’ yang merangkak mencari mangsanya.

Episod 5: “Red Shoes”
Pelajar sekolah menengah mencari separuh badan kakinya yang hilang! Dalam mencari padanan yang sesuai, dia menyasarkan gurunya sendiri yang sering menarik perhatian ramai dek bunyi kasut tumit tinggi merahnya.

Episod 6: “Dimension”
Lain daripada kisah seram dalam antologi ini, drama pendek ini membuatkan penonton berfikir mengenai kejadian aneh dalam lif yang sepertinya menyembunyikan dimensi lain. Malahan ramai yang akan terkejut dengan plot twist pada akhirnya.

Episod 7: “Treshold”
Pengajaran dalam drama pendek ini, jangan sembarangan mengemas rambut yang bersepah di rumah dan tolong dengar pesanan isteri! Jikalau mengikut nasihat, kemungkinan besar hidup anda tidak akan berakhir dengan penuh lumuran darah.

Episod 8: “Birth”
Sedikit panjang daripada yang lain, premis episod yang terkahir ini adalah yang paling menarik di antara yang lain. Bagaimanakah pengakhiran seorang bomoh yang sering mengorbankan nyawa kanak-kanak demi ritualnya? Terus bermaharajalela atau ada padahnya?
Tak sampai sejam pun kalau anda habiskan siri antologi “Goedam” ini sekali duduk sahaja! Saksikan hanya di Netflix.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

8 Kisah & Sependek 5 Minit, Siri Antologi Seram Berdarah Korea ‘Goedam’ Di Netflix Buat Tidur Tak Lena


IU sekali lagi telah membuktikan kasih sayangnya buat peminat.

ARTIKEL BERKAITAN
Tahniah! IU Dipilih Sebagai Duta Global Jenama Mewah 'Gucci'

Terbaru pada 30 Mei, IU tiba di Lapangan Terbang Antarabangsa Incheon selepas selesai menghadiri acara ’75th Cannes Film Festival’ bagi filemnya akan datang “Broker”.
Tidak lupa untuk mengucapkan rasa terima kasih, IU dilihat memberi makanan ringan dan gula-gula yang dibelinya di luar negara, buat semua peminat yang menyambut kepulangannya di lapangan terbang.

https://twitter.com/tweetyU_/status/1531155616068038656?s=20&t=dCv16DiQg86mzRPeTKbekQ
Untuk pengetahuan, IU sudah terkenal dengan memberikan hadiah makanan ringan kepada peminatnya setiap kali dia pulang dari luar negara. Oleh itu, dia telah diberi gelaran ‘kka-kka fairy’ (bermaksud ‘snack fairy’), dan peminat sering memuat naik gambar dan mesej di media sosial mengucapkan terima kasih kepada artis itu.

Antara komen yang ditulis oleh netizen:
‘Sweet’ sangat IU.
Dia telah melakukan ini selama bertahun-tahun. Tidak menghairankan. IU sentiasa yang paling ‘sweet’!
Dia seorang yang baik.
Baik kan IU?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWiki Tree

Beri Buah Tangan Buat Peminat Yang Tunggu Di ‘Airport’, Tindakan Baik IU Dipuji


Nampaknya, bakal ada ramai yang akan menjadi pelapis pelakon hebat di Korea Selatan.

ARTIKEL BERKAITAN
Penonton Puji Kualiti Lakonan, Kenali Pelakon Berbakat Jung Jiso Dari 'The Glory'

Pada tahun 2022, penonton telah disajikan dengan pelbagai drama dan filem Korea yang menarik. Malahan, ramai juga pelakon baru yang semakin mendapat perhatian dek lakonan mereka yang mantap dan mampu memberi impak pada penonton.
Kali ini, KimchiDaily ingin berkongsi antara 10 pelakon yang dijangka akan lebih menyerlah pada tahun 2023 ini dan patut diberikan perhatian. Jom lihat senarai di bawah!

Choi Hyunwook

Choi Hyun-wook memang tidak dinafikan adalah salah seorang pelakon yang bakal bersinar pada tahun ini. Selepas membuktikan bakat lakonannya yang serba boleh menerusi “Twenty Five Twenty One” dan “Weak Hero Class 1”, penonton teruja untuk menantikan watak lain yang akan dibawanya pada masa akan datang.

Park Jihu

Selepas muncul dalam siri Netflix popular “All Of Us Are Dead” dan “Little Women”, pelakon Park Ji-hu telah memaparkan kualiti lakonan yang meyakinkan. Baru-baru ini, pelakon itu juga telah tampil dalam muzik video NewJeans untuk lagu “Ditto”.
Moon Sangmin

Moon Sang-min yang dilahirkan pada tahun 2000, adalah seorang pelakon lelaki baru yang semakin dikenali ramai kini dek lakonannya dalam “Under the Queen’s Umbrella”. Dengan visual serta bakatnya yang tidak perlu dipersoalkan lagi, agensi telah mendedahkan bahawa pelakon itu telah menerima banyak tawaran berlakon dan lebih 20 panggilan dari jenama syarikat untuk pengiklanan.
Park Solomon

Telah membintangi banyak drama seperti “Sweet Revenge” dan “Lookism”, tuah Park Solomon nampaknya terletak pada siri “All Of Us Are Dead” dengan wataknya sebagai Lee Su-hyeok. Selepas muncul dalam siri Netflix itu, Park Solomon semakin dikenali ramai peminat K-Drama kini dan dia telah berjaya memegang watak utama dalam drama “Revenge of Others” bergandingan dengan Shin Ye-eun.
Go Younjung

Menerusi drama bahagian 2 “Alchemy of Souls”, lakonan Go Youn-jung telah menerima respon positif dari penonton dan dijangka akan menjadi salah seorang pelakon yang akan bersinar pada tahun ini. Akan datang, pelakon itu bakal menemui penonton dalam drama Disney+ “Moving”.
Shin Seungho

Shin Seung-ho telah berjaya meraih perhatian menerusi drama web “A-Teen” pada 2018 dan semakin dikenali selepas tampil sebagai Go Won dalam “Alchemy of Souls”. Dengan lakonannya yang berjaya memikat hati penonton, ramai yang teruja ingin menantikan naskhah lakonan Shin Seung-ho yang seterusnya.
Kim Minha

Selepas memainkan watak sebagai Sun-ja ketika muda dalam siri Apple TV “Pachinko”, pelakon Kim Min-ha telah menerima perhatian global dan ramai yang tidak sabar untuk melihat persembahannya dalam musim kedua drama berkenaan. Untuk pengetahuan, musim kedua “Pachinko” telah memulakan penggambaran pada November lalu.
Joo Jonghyuk

Memainkan watak Kwon Mi-woo, Joo Jong-hyuk adalah pelakon yang semakin dikenali kini menerusi drama “Extraordinary Attorney Woo”. Akan datang, pelakon itu akan menemui penonton dalam drama “Do You Know Ashtanga?” bersama Bae Yoon-kyung. Nantikan!
Oh Yeju

Oh Ye-ju yang bernaung di bawah agensi Rain Company, adalah seorang pelakon ‘rookie’ pada tahun ini. Memulakan debutnya menerusi “Hometowcn Cha Cha Cha” sebagai watak sampingan, Oh Ye-ju semakin mendapat perhatian selepas muncul dalam “Under the Queen’s Umbrella”.
Bae Inhyuk

2022 merupakan tahun yang sibuk buat Bae In-hyuk memandangkan dia muncul dalam pelbagai naskhah seperti drama “Cheer Up”, “Under the Queen’s Umbrella”, “Why Her?” dan filem “Ditto”. Oleh itu, ramai yang teruja ingin nantikan projek manakah yang akan menjadi pilihan Bae In-hyuk pada tahun ini.
Haa pelakon mana yang korang paling teruja untuk saksikan pada tahun 2023 ini?
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNews1

Bersinar Pada Tahun 2022, Ini 10 Selebriti Bakal Jadi Pelapis Pelakon Hebat Di Korea


Tidak dinafikan seorang selebriti, pastinya akan menerima komen kritikan namun sesetengah daripadanya melampaui batas hingga menyakitkan hati mereka.
Terbaru, agensi Song Ji-hyo mengeluarkan kenyataan di mana mereka akan mengambil tindakan undang-undang yang tegas terhadap komen buruk.

Tulis Creative Group ING,
Situasi khabar angin palsu, komen dan entri buruk, posting penghinaan dan fitnah dan lain-lain berdasarkan fakta palsu di laman komuniti, media sosial dan laman portal mengenai Song Ji-hyo semakin serius hari demi hari.
Adalah salah untuk mengeluarkan artikel yang menipu dan menfitnah berdasarkan kandungan tidak sahih dan pasti di mana ianya layak untuk dikenakan tindakan undang-undang.

Tambah mereka lagi, walaupun faham dengan kebebasan bersuara namun ianya sudah melebihi batas kini dan tidak mahu mendiamkan diri lagi.
Kami akan menguatkan perlindungan buat artis kami dan kami akan mengambil tindakan undang-undang ke atas perbuatan buruk pada masa hadapan juga.
Agensi Song Ji-hyo turut menegaskan bahawa mereka tidak akan berkompromi langsung selain akan terus memerhatikan situasi ini nanti.

Dalam pada itu, mereka turut meminta peminat untuk menghantar sebrang bukti sekiranya terlihat mana-mana entri buruk mengenai pelakon wanita itu di atas talian.
Bagus agensi Song Ji-hyo!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

Song Jihyo Terima Komen Buruk, Agensi Umum Bakal Ambil Tindakan Undang-Undang


Nampaknya, Lee Sun-bin ada projek barulah!

ARTIKEL BERKAITAN
4 Tahun Bercinta, Lee Kwangsoo & Lee Sunbin Sambut Hari Krismas Bersama Di Hawaii

Terbaru, pelakon Lee Sun-bin telah disahkan bakal membintangi filem berjudul “Sumbisori”.
Sedikit sinopsis, filem ini mengisahkan tentang tiga generasi wanita iaitu seorang ibu, anak perempuan dan juga cucu perempuan, yang menjalani kehidupan mereka sebagai penyelam wanita di sebuah pulau di Korea.

Untuk maklumat korang, Lee Sun-bin akan memainkan watak sebagai cucu perempuan bernama Goo Hae-jin. Wataknya akan menggambarkan tentang perjuangan seorang remaja sambil mempamerkan ikatan antara ketiga-tiga generasi wanita itu.

Sedikit info, filem ini akan dirakamkan sepenuhnya di Pulau Jeju dan semua keindahan yang dipamerkan, serta aktiviti penyelam wanita di pulau tersebut bakal ditayangkan dalam filem “Sumbisori” nanti.
Terdahulu, pelakon Lee Sun-bin pernah membintangi drama “Work Later, Drink Now” dan memegang watak sebagai Ahn So-hee.
Jangan lupa nantikan filem ini ok!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSports Donga

Berlatarkan Pulau Jeju, Lee Sunbin Sah Terajui Filem Baru ‘Sumbisori’


Dah lebih setahun ditayangkan pun, tapi nampaknya filem “Parasite” masih bertaring lagi.
Baru-baru ini, anugerah tahunan iaitu Anugerah Filem Asia ke-14 yang dianjurkan oleh Anugerah Akademi Filem Asia (AFAA) telah pun berlangsung hasil kerjasama di antara filem festival Busan, Tokyo dan Hong Kong. Meskipun awalnya dirancang untuk diadakan di Busan, namun ianya hanya berlangsung secara atas talian dek wabak COVID-19.

Mengagumkan kerana “Parasite” nampaknya masih lagi berbisa apabila mampu merangkul 4 anugerah penting pada majlis tersebut.
Filem Terbaik
Lakon Layar Terbaik
Suntingan Terbaik
Reka Produksi Terbaik

Bukan itu sahaja, Lee Byung-hyun turut membawa pulang trofi untuk anugerah Pelakon Lelaki Terbaik atas persembahan hebatnya dalam filem “The Man Standing Next”
Tahniah kepada filem “Parasite” dan Lee Byung-hun!

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

‘Parasite’ Rangkul 4 Anugerah Termasuk ‘Filem Terbaik’ Di Anugerah Filem Asia Ke-14


Setelah 16 episod bersiaran, drama “Jinxed At First” telah pun melabuhkan tirainya semalam.

ARTIKEL BERKAITAN
Keserasian Dipuji, Seohyun Kongsi Dapat Bergaul Baik Dengan Na Inwoo Untuk 'Jinxed At First'

Bagi yang belum tahu, “Jinxed At First” ialah drama adaptasi webtoon, yang mengikuti kisah romantik fantasi mengenai seorang lelaki malang dan miskin, bertemu dengan dewi kekayaan yang disorok oleh satu keluarga kaya.
Dalam temu bual yang dilakukan baru-baru ini bersama iMBC, Na In-woo mendedahkan sikap Seo-hyun di set “Jinxed At First”. Dia pada awalnya memuji idola itu sebagai seorang ‘pelakon yang degil’. Kongsinya,

Seohyun tidak pernah malu. Dia seorang pelakon yang sangat gigih. Dia menyatakan dengan tepat apa yang dia fikirkan dan ada sesuatu yang perlu dipelajari dalam bahagian itu. Malah, dia benar-benar menjaga dirinya sendiri.

Sambung Na In-woo,

Apabila memainkan wataknya, Seo-hyun mengatakan segala-gala dalam fikirannya. Jika ada apa-apa yang dia mahu, dia akan mengatakannya tidak kira apa. Dalam kes saya, saya cenderung untuk turun dan menonton situasi dahulu kemudian mengetahui apa yang pelakon lain mahu dan mendekati mereka.
Kemudian, Na In-woo turut berkongsi tanggapan pertamanya pada Seohyun ketika pertama kali jumpa di set penggambaran. Jelasnya,
Dia seperti anak patung. Saya tidak memikirkan GIRLS’ GENERATION. Ini kerana saya bertemu dengan ‘Pelakon Seohyun’. Saya tidak begitu banyak memikirkan tentang GIRLS’ GENERATION.

Korang dah layan belum “Jinxed At First” sehingga episod akhir?

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERiMBC

“Macam Anak Patung..” – Terajui ‘Jinxed At First’, Na Inwoo Kongsi Tanggapan Pertama Pada Seohyun


8 episod sudah bersiaran, drama “One Dollar Lawyer” nampaknya akan melabuhkan tirainya tak lama lagi.

ARTIKEL BERKAITAN
Namgoong Min Pelakon Popular, 'One Dollar Lawyer' Dipilih Drama Paling Trending Kini

Bagi yang belum tahu, “One Dollar Lawyer” membawa kisah seorang peguam daif yang mempunyai kadar bayaran sebanyak 1,000 won sahaja dan adalah yang terbaik, melawan peguam kaya dan mahal. Ianya dibintangi pelakon seperti Namgoong Min, Kim Ji-eun, Choi Dae-hoon, Lee Deok-hwa dan ramai lagi.
Sebelum ini, drama tersebut telah dijadualkan untuk mempunyai 14 episod namun, akan berakhir dengan 12 episod sahaja atas sebab tertentu.

Pada 21 Oktober, seorang wakil produksi “One Dollar Lawyer” mengumumkan,

Memang benar kami mempunyai 14 episod pada awalnya, tetapi kami memutuskan untuk menamatkan dengan 12 episod untuk pembangunan pantas dan berkualiti tinggi.
Bukan itu sahaja, “One Dollar Lawyer” akan bersiaran seperti biasa pada hari Jumaat dan Sabtu minggu ini, tetapi akan bersiaran hanya sekali pada minggu depan iaitu pada 29 Oktober, disebabkan siaran pasca musim besbol profesional.
Ala tinggal lagi 4 episod je la..

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsen

Patut Ada 14 Episod, ‘One Dollar Lawyer’ Akan Tamat Dengan 12 Episod Sahaja Atas Sebab Ini


Dalam episod terbaru rancangan bual bicara web IU “IU’s Palette”, J-Hope BTS telah hadir sebagai tetamu.

ARTIKEL BERKAITAN
Bukti Debut Solo Berjaya, J-Hope BTS Dominasi Carta iTunes Seluruh Dunia Dengan Lagu 'Arson'

Dalam episod itu, J-Hope mendedahkan bahawa dia memutuskan untuk datang ke program bual bicara IU, kerana merasakan bahawa rancangan itu membolehkan artis bercakap secara terbuka dan jujur tentang diri mereka sendiri. Dia juga menyukai segmen yang mana IU dan tetamu akan menyanyikan lagu masing-masing.
Kemudian, kedua-dua mereka menyanyikan salah satu lagu dalam album J-Hope iaitu “Equal Sign”. Selepas persembahan, IU memuji lirik lagu yang ditulis J-Hope itu,

Liriknya sangat berharap. Kini setelah kami menyanyikan lagu bersama-sama, rasanya kami semakin rapat. Itu kerana liriknya. Menyanyi lirik seperti ‘kami tidak begitu berbeza’ membuatkan saya benar-benar berfikir seperti itu.

Selain itu, IU turut menegaskan bahawa mereka berdua mula mencapai impian mereka pada usia muda dan kedua-duanya dapat mencapai matlamat mereka kini. IU bertanya,

J-Hope, kenapa awak memutuskan untuk menjadi penyanyi?
Jawab J-Hope,
Mungkin, takdir? Saya fikir ia adalah takdir. Dalam pertunjukan bakat gred 5, saya menari dan tarian saya mendapat reaksi yang sangat baik dan rakan-rakan saya menyukainya. Itu membuatkan hati saya berdebar-debar.
Untuk pengetahuan, J-Hope juga akan membuat persembahan di festival muzik ‘Lollapalooza’ di Chicago pada 31 Julai nanti. Memberi sedikit petunjuk tentang persembahan yang akan dilakukannya, idola itu berkongsi,
Masa persembahan adalah 1 jam dan ia akan menjadi kira-kira 16-17 lagu. Anda akan dapat melihat sisi J-Hope yang tidak ada sebelum ini dan anda akan dapat merasakan apa yang saya rasa dan lihat dunia seperti saya.
https://youtu.be/nw1qH6vR-8o
Tonton temu bual penuh J-Hope dalam “IU’s Palette” di atas!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYouTube

“Mungkin, Takdir?” – J-Hope BTS Kongsi Sebab Ingin Jadi Penyanyi Dalam Program ‘IU’s Palette’


Sudah 7 tahun bersama, hubungan pasangan manis Hyun-a dan Dawn masih kekal utuh seperti biasa.

ARTIKEL BERKAITAN
6 Tahun Bercinta, Hyuna Beri Respon Pertanyaan Peminat Bila Mahu Kahwini Dawn

Baru-baru ini, Dawn telah terlibat dengan penggambaran dan temu bual bersama majalah Harper’s Bazaar bagi mempromosikan single terbarunya “Stupid Cool”.
Kemudian, Dawn turut berkongsi bahawa Hyun-a ialah jurugambar yang mengambil foto muka depan bagi single “Stupid Cool”. Menurut Dawn,

Sama ada Hyun-a teman wanita saya atau tidak, saya sangat menghormatinya. Dia terkenal dalam bidang seni visual. Saya mendapat banyak bantuan daripadanya mengenai warna yang digunakan dan pakaian yang hendak dipakai.

Tambahnya lagi,

Untuk single ini, Hyun-a menggunakan kamera digitalnya sendiri untuk mengambil gambar saya. Sebaik sahaja saya melihat gambar yang dia ambil, saya seperti, ‘Wah, saya suka.’ Saya dapat tahu itulah cara Hyun-a melihat saya.
Untuk pengetahuan, Hyun-a dan Dawn mula mengenali antara satu sama lain sejak 2014 ketika mereka bernaung di bawah Cube Entertainment, dan mula bercinta pada 2016.
Semoga pasangan ini akan berkekalan selamanya.

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERSports Chosun

Dah 7 Tahun Bercinta, Dawn Kongsi Ada Rasa Hormat Pada Hyuna Sebab ‘Ini’


Meskipun tidak mendapat perhatian ramai akibat catatan yang rendah pada saban episod, tetapi kebanyakan penonton meluahkan bahawa mereka berasa tenang dan nyaman ketika menonton drama “When The Weather Is Fine” di bawah saluran JTBC.
Sinopsis ringkas
“When The Weather Is Fine” membawa kisah romantik menyentuh hati di mana Hae-won (Park Min-young) yang penat dengan kesibukan Seoul dan membawa dirinya ke sebuah perkampungan dan mula berkenalan dengan Eun-seop (Seo Kang-joon) iaitu seorang pemilik kedai buku. Selepas itu mereka mula jatuh cinta sambil cuba menyembuhkan memori hitam masing-masing.

Pengakhiran yang tiada kepastian tetapi penuh bahagia
Menyangka bahawa masa akan menyembuhkan lukanya, Hae-won telah kembali ke Seoul selepas memutuskan hubungannya dengan Eun-seop. Tapi apakan daya, semakin lama tidak bersua muka, semakin menebal rindu di hati. Rupanya dalam diam, pemilik kedai buku itu juga menyimpan rasa yang sama. Bukannya tiada rasa cinta di antara kedua mereka tetapi keadaan memaksa mereka untuk berpisah dan membawa haluan masing-masing.

Sejak berkenalan dengan Hae-won, Eun-seop mula mempelajari cara untuk mengekspresikan rasa cinta kepada orang terdekat dengannya. Meskipun, masih susah untuk meluahkan rasa tersebut kepada ibu bapa angkatnya tetapi lelaki itu menunjukkan dengan berasa risau terhadap adiknya, Hwi yang mengakui sudah jatuh cinta dengan rakan sekelasnya.

Wanita itu juga berterusan menyertai uji bakat di beberapa institusi supaya dapat kembali bermain celo dan mengajarnya. Kesepian yang dialaminya dahulu kini mula hilang dan dia temui semula semangat dan cinta terhadap alatan muzik tersebut.
Kena dengan tajuknya “I’ll Go To You When The Weather Is Nice”, Hye-won kembali semula ke perkampungan tersebut pada musim bunga atas alasan mahu bertemu dengan mak ciknya. Dia juga bertemu semula dengan Eun-seop sambil ditemani cuaca yang baik itu dan keduanya berasa bahagia sementara tanpa mengetahui masa hadapan yang pasti. Yang penting, mereka bahagia dan tenang apabila berada di sisi masing-masing.

Rata-rata penonton tidak tertarik untuk menonton cerita ini kerana watak yang menerajuinya adalah sangat bosan dan tidak menarik perhatian. Disebabkan ianya sering meraih rating yang sedikit, ramai yang menyebut bahawa “When The Weather Is Fine” adalah drama paling teruk yang pernah dilakonkan oleh Park Min-young.
Mungkin tidak kena dengan selera semua tetapi “When The Weather Is Fine” tetap berjaya memberikan bahagia kepada penonton setianya.

Episod Akhir Raih Rating Rendah, Netizen Pilih ‘When The Weather Is Fine’ Sebagai Drama Paling Teruk Park Minyoung


Sejak dari awal tayangan, drama “Work Later, Drink Now” telah berjaya meraih perhatian ramai.

ARTIKEL BERKAITAN
Langganan TVING Menaik 178% Dek 'Work Later, Drink Now' Jadi Bualan Ramai

Membawa kisah tiga sahabat yang sentiasa mengharapkan alkohol selepas waktu kerja, julah pelanggan TVING menaik empat kali ganda selepas drama itu mula ditayangkan sejak Oktober lalu. Bahkan video ‘highlight’ yang dimuat naik di YouTube turut mencapai tontonan sebanyak 1.3 juta.
Disebablan menjadi bualan ramai, terdapat khabar angin yang berterbangan dalam industri lakonan Korea di mana musim keduanya sedang dalam perancangan kini. Malah Lee Sun-bin, Jung Eun-ji dan Han Sun-hwa menerima tawaran untuk kembali untuk musim terbaru ini dan mereka dikatakan sedang menelitinya dengan positif.

Respon wakil “Work Later, Drink Now”,

Kami sedang berbincang secara positif (kemungkinan musim kedua) dengan syarikat produksi.
Untuk pengetahuan, episod akhir drama ini akan ke udara pada 26 November ini.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

Tinggal 2 Episod, Musim Kedua ‘Work Later, Drink Now’ Dalam Perancangan Kini


Nampaknya semakin besar isu Seo Ye-ji yang dikatakan mengawal bekas kekasihnya, Kim Jung-hyun semasa mereka bercinta pada tahun 2018.

ARTIKEL BERKAITAN
"NO Sentuhan Fizikal" - Bukan Isu Kesihatan, Media Lapor Bekas Kekasih, Seo Yeji Kawal Kim Junghyun

Disebabkan oleh dakwaan tersebut, ramai yang mengatakan bahawa kedua-dua mereka tidak menunjukkan profesionalisme yang sepatutnya sebagai pelakon sehingga menyusahkan staf dan pelakon drama “Time” yang diterajui oleh Kim Jung-hyun pada ketika itu.
Semakin banyak kritikan yang diterima dan semakin banyak rahsia yang dibongkarkan, Seo Ye-ji dan Kim Jung-hyun nampaknya lebih senang mendiamkan diri daripada memberikan sebarang respons kepada media.

Terbaru, pelakon wanita itu yang sepatutnya menghadiri sidang media untuk mempromosikan filem “Recalled” bersama Kim Kang-woo pada hari ini nampaknya membuat keputusan untuk membatalkan kemunculannya tersebut pada saat terakhir.

Meskipun dikatakan akan menhadiri acara tersebut seperti biasa selepas kontroversi ini ‘meletus’ kelmarin namun Seo Ye-ji menarik balik kata-katanya. Dia dikatakan menarik diri dengan alasan mempunyai sebab peribadi.
Menurut laporan media, pelakon wanita itu yang popular menerusi drama “It’s Okay To Not Be Okay” itu meminta supaya pihak produksi “Recalled” menolak kesemua soalan mengenai isunya bersama Kim Jung-hyun. Apabila staf menyampaikan agak sukar untuk mereka menghalang perkara itu daripada berlaku, Seo Ye-ji membuat keputusan untuk membatalkan kemunculannya terus.
Hmmm.. sama-sama kita nantikan penjelasan lanjut daripada pihak mereka.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERStar News

Didakwa Manipulasi Kim Junghyun Ketika Bercinta, Seo Yeji Batal Hadiri Sidang Media Filem Baru Hari Ini


Lain macam aura Hyun Bin lepas jadi seorang bapa ni kan?

ARTIKEL BERKAITAN
"Saya Mahu Orang Sama" - Hyun Bin Kongsi Pandangan Mengenai Watak & Pelakon 'Confidential Assignment 2'

Terbaru, pelakon yang juga seorang suami dan bapa itu, tampil menyertai Equire bagi satu sesi bergambar dan temu bual.
Menerusi sesi temu bual tersebut, Hyun Bin sempat berkongsi beberapa perkara mengenai kerjaya dan sebagainya. Sebelum ini, gandingannya dalam “Confidential Assignment 2”, Yoo Hae-jin pernah mengatakan bahawa sepanjang penggambaran, Hyun Bin tampak lebih bersahaja.Dengan itu, Hyun Bin menjawab,

Saya sendiri tak pasti mengapa dia berkata begitu. Mungkin kerana saya sudah rasa selesa dengan set penggambaran filem tersebut, juga bersama krew produksi. Malah, saya sudah mendapat bayangan terlebih dahulu bagaimana saya perlu menjayakan watak Rim Chul-ryung.
Sebelum ini, Hyun Bin pernah berkongsi bahawa waktu kegemilangannya ada ketika dia di pertengahan umur 30-an. Namun, era kegemilangannya tidak terhenti di situ sahaja kerana sehingga kini, peminatnya kian bertambah dan ada yang masih dalam umur remaja.
Saya mungkin tarik balik kata-kata saya sebab saya masih muda ketika itu. Lama kelamaan, saya berfikir, “Bukankah ianya lebih baik jika semakin saya tua, saya semakin membina kemahiran lakonan saya?” Kerana saya sedar bahawa tidak akan ada banyak perubahan ketara atau mendadak jika saya hanya berfikir.
Ketika saya berumur 20-an, saya fikir apa yang berubah di usia 30-an, selepas itu ketika saya berusia 30-an, saya fikir pula bagaimana keadaan saya ketika 40-an.
Untuk sampai ke tahap ini, saya mengorak langkah satu demi satu. Tiada perubahan yang mendadak, jadi saya tak mahu guna perkataan ‘zaman kegemilangan’ itu lagi. Saya hanya mahu mengumpul pengalaman.
Hyun Bin juga ditanya mengenai projek yang masih segar di ingatannya.

Dalam banyak-banyak projek di usia 20-an saya, saya masih ingat tentang “I Am Happy”, “Late Autumn” dan baru-baru ini saya teringat tentang filem “Bargaining”.
Ini kerana saya merasakan Hwang Jung-min banyak memberi pengaruh baik kepada saya dari segi kesungguhan, perspektifnya sendiri, jadi saya banyak belajar daripadanya.
Korang masih ingat tak drama atau filem lakonan Hyun Bin yang dulu-dulu?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBEREsquire Korea

“Tiada Istilah Zaman Kegemilangan Bagi Saya, Cukup Sekadar Pengalaman” – Hyun Bin


Peminat drama “Crash Landing On You” sudah pasti masih tak boleh ‘move on’ dengan kehebatan drama itu kan? Meskipun teraju utamanya iaitu Ri Junghyuk dan Seri akhirnya berjaya bersama selepas pelbagai halangan tetapi ramai yang bersedih dengan cinta Seo Dan dan Seungjun yang terkubur dek kematian lelaki itu.
Kepada peminat fanatik pasangan ‘Seo-Dan’, anda tak perlu lagi bersedih kerana kedua pelakon itu iaitu Kim Junghyun dan Seo Jihye dilaporkan bakal bergandingan semula dalam drama drama terbaru yang diterajui oleh pelakon wanita itu iaitu “Shall We Eat Dinner Together?”

Sinopsis pendek
Drama romantik ini diambil daripada sebuah webtoon dnegan tajuk yang sama di mana ia akan membawa penonton melalui kisah seorang lelaki dan wanita yang bencikan cinta kerana pengalaman lepas yang menyakitkan. Apabila mula makan malam bersama, kedua individu ini berjaya memulihkan perasaan dan mula mengenali cinta menerusi makanan.

Seo Jihye bakal membawa watak Woo Dohee yang sudah tidak punyai perasaan selepas kisah cintanya yang gagal pada masa lepas. Manakala Song Seungheon pula akan memainkan watak Kim Haekyung iaitu seorang pakar psikiatri dan ahli psikologi makanan yang mengkaji seseorang itu dengan melihat tindak-tanduk mereka ketika menjamah makanan. Lelaki itu juga menggunakan teknik rawatan menerusi makanan bagi menyembuhkan pesakitnya. Meskipun dia seorang yang sangat lembut dengan pesakit tetapi dia sangat tegas apabila mengkritik makanan.

Dah rakam pun!
Disebabkan oleh keserasian yang ditunjukkan dalam “Crash Landing On You”, Kim Junghyun telah bersetuju untuk membuat kemunculan istimewa dalam drama “Shall We Eat Dinner Together?” yang bakal ditayangkan pada bulan Mei nanti!
Dengar cerita penggambaran yang berlaku pada 27 Mac menunjukkan bahawa keserasian kedua pelakon ini masih lagi utuh dan ‘menjadi’! Sama-sama kita saksikan.
Sumber: Soompi

Kim Junghyun Buat Kemunculan Istimewa Dalam Drama Terbaru Seo Jihye, ‘Shall We Eat Dinner Together?’


Rasa macam dah lama tak nampak Kim Seul-gi berlakon kan?
Terbaru, pelakon wanita yang merupakan ‘kawan baik’ kesemua peminat K-Drama disahkan bakal menyertai drama KBS “Love By Law”.

Untuk pengetahuan, “Love by Law” ialah drama percintaan undang-undang yang menggambarkan kisah Kim Jung-ho (Lee Seung-gi), bekas pendakwa raya yang kini menjadi pemilik bangunan, dan Kim Yu-ri (Lee Se-young), seorang peguam dengan personaliti 4-D. Cerita ini akan memberi tumpuan kepada peristiwa yang mengelilingi firma guaman yang juga beroperasi sebagai kafe.

Kim Seul-gi akan membawa watak Han Se-yeon, iaitu rakan baik Kim Jung-ho dan Kim Yu-ri sejak kecil lagi. Dek personaliti yang berani dan lantang, dia sentiasa meluahkan segala apa yang mahu diperkatakan. Apabila melihat ketidak adilan, dia tidak boleh membuat tidak tahu sahaja.
Khabarnya “Love By Law” akan menyapa penonton pada 29 Ogos nanti. Nantikan!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERNewsis

Kim Seulgi Sertai Lee Seunggi & Lee Seyoung Dalam Drama ‘Love By Law’


Siap sedia semua untuk saksikan gandingan antara Na In-woo dan Kim Ji-eun dalam sebuah drama!

ARTIKEL BERKAITAN
"Hot Sangat" - Belakang Badan Terdedah, Penampilan Seksi Kim Jieun Jadi Perhatian

Untuk pengetahuan, Na In-woo dan Kim Ji-eun akan terajui drama baru berjudul “Longing For You”, mengikuti seorang detektif yang bertekad untuk menangkap seorang pembunuh bersiri dan membongkar rahsia serta keinginan keluarganya yang tersembunyi.
Dalam drama ini, Na In-woo akan membawa watak sebagai Oh Jin-sung, seorang detektif yang tegas dan tidak akan berhenti untuk menangkap pembunuh yang dicari.

Manakala Kim Ji-eun akan muncul sebagai Go Young-joo, seorang pendakwa yang tidak takut menggunakan kaedah yang tidak konvensional untuk menangkap penjenayah itu.

[ENA.D]
ENA 새 수목드라마 <오랫동안 당신을 기다렸습니다>
7월 26일 수요일 밤 9시 첫방송#ENA #ENA드라마 #수목드라마 #오랫동안당신을기다렸습니다 #오당기 #LongingforYou #나인우 #NaInWoo #김지은 #KimJiEun #권율 #KwonYul #배종옥 #BaeJongok #이규한 #LeeKyuhan #정상훈 #JungSangHoon pic.twitter.com/XUYRLD0a2u
— ENA (@channel_ENA) June 7, 2023
Selain Na In-woo dan Kim Ji-eun, pelakon hebat lain yang akan turut serta dalam drama ini adalah Bae Jong-ok, Lee Kyu-han dan Jung Sang-hoon.

Jangan lupa tonton “Longing For You” akan mula ditayangkan pada 26 Julai ini!

Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

Tayang Julai Ini, Na Inwoo & Kim Jieun Sah Terajui Drama Jenayah ‘Longing For You’


Rasanya semua mengakui bahawa Son Ye-jin dan Hyunbin ialah antara pasangan selebriti Korea yang menjadi kegemaran ramai.

ARTIKEL BERKAITAN
"Bahu Saya Terasa Berat.." - Hyunbin Buat Penampilan Umum Pertama Selepas Jadi Bapa

Terbaru, pelakon lelaki itu ada berkongsi cerita mengenai isterinya ketika sidang media filem ‘The Point Men’.
Semasa bercerita mengenai wataknya ketika berlakon filem “The Negotiation”, Hwang Jung-min sempat mengusik mengenai Son Ye-jin,

Awak dan Son Ye-jin sedang bercinta kan sewaktu penggambaran filem itu?

Balas Hyunbhin terkejut,

Saya tak bercinta pada ketika itu. Saya terasa seperti awak seorang wartawan kini.
Disebabkan soalan tajam Hwang Jung-min itu, rata-rata peminat mengimbau kenangan mengenai khabar angin percintaan pasangan tersebut apabila ditangkap membeli belah di Amerika Syarikat selepas penggambaran filem itu tamat.
Walaupun menafikan sebarang hubungan intim namun gosip antara mereka terus berterbangan apabila keduanya terus mesra semasa promosi drama “Crash Landing On You”.
Ala malu-malu pulak~
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERWikitree

“Masa ‘The Negotiation’ Kan?” – Hyunbin Dedah Tarikh Sebenar Bercinta Dengan Son Yejin


Sepertinya ramai peminat “Running Man” yang mengharapkan agar Kim Jong-kook dan Song Ji-hyo benar-benar menjalinkan hubungan cinta.

ARTIKEL BERKAITAN
"Terus Sokong 'Running Man', Kami Akan.." - Song Jihyo Titip Pesan Buat Peminat Malaysia

Beberapa hari ini, pelakon wanita itu telah menghadiri acara ‘K-Beauty Festa’ anjuran Watsons Malaysia yang berlangsung di Sentul Depot.
Sebagai duta jenama kecantikan Glutanex, Song Ji-hyo telah menghadiri acara itu untuk memberikan sokongan sebagai tetamu istimewa. Malah dia turut mengadakan aktiviti menarik selain turut melayan permintaan peminat yang datang untuk menemuinya.

Antara yang menarik perhatian ramai ialah apabila pelakon wanita tersebut menjawab soalan mengenai Kim Jong-kook. Jerit peminat,
Mana Kim Jong-kook?

help💀😭
🔗https://t.co/qMXRcGUgxW#jihyoxglutanex #songjihyoinkl #watsonskbeautyfesta #SongJiHyo #송지효 pic.twitter.com/DLurGaxgPJ
— el ❖ 송지효 (@elleigh_sjh) March 17, 2023

Jawabnya tertawa,
Dia di rumah.
Pada hari yang lain, ada peminat lain yang mengatakan bahawa dia menyukai lelaki berbadan sasa itu. Balasnya selamba,
Saya juga menyukai Kim Jong-kook tapi.. sebagai keluarga. Jangan salah faham, hanya sebagai keluarga.

help💀😭
🔗https://t.co/qMXRcGUgxW#jihyoxglutanex #songjihyoinkl #watsonskbeautyfesta #SongJiHyo #송지효 pic.twitter.com/DLurGaxgPJ
— el ❖ 송지효 (@elleigh_sjh) March 17, 2023

Pandai Song Ji-hyo melayan peminat!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERTwitter

“Saya Sayang Kim Jongkook Tapi..” – Song Jihyo Jawab Usikan Peminat Malaysia


Terbaru, syarikat pengurusan Highline Entertainment telah mengeluarkan satu khabar gembira apabila mereka memuat naik satu imej kemunculan semula penyanyi, Won-ho melalui saluran sosial media rasmi mereka.
Nama album mini ke-3 Won-ho iaitu “Facade” diumumkan melalui satu imej poster yang menarik perhatian peminat dari seluruh dunia yang sangat menantikan kemunculan semula Won-ho.

Jika dilihat melalui imej poster “Coming Soon” yang berlatar belakang warna hijau sangat menarik perhatian dengan Won-ho terapung di udara, seolah-olah dia ingin menjangkau langit. Suasana yang misteri, termenung dan samar-samar meningkatkan lagi rasa ingin tahu tentang konsep sisi berbeza yang Won-ho akan tunjukkan melalui “Facade”.

WONHO 3rd MINI ALBUM <FACADE>
COMING SOON #원호 #WONHO#FACADE #파사드 pic.twitter.com/FrW0cslvuP
— WONHO Official (@official__wonho) May 22, 2022

Single pertama Won-ho sebelum ini “Obsession” yang dikeluarkan pada Februari, bersama lagu yang bertajuk “Eye On You” dan lagu “Somebody”, berjaya memenangi populariti peringkat global dan peminat dalam pelbagai carta global.
Dengan setiap lagu yang dikeluarkan, Won-ho berjaya mengukuhkan kedudukannya sebagai artis solo yang berbakat dengan menunjukkan keupayaan muziknya, meningkatkan lagi jangkaan tentang jenis muzik dan pentas yang akan mengejutkan peminat menerusi album baharu “Facade”.

Korang jangan lupa dengar lagu album mini ni nanti tau!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

Wonho Bakal Comeback Dengan Album Mini Ke-3 ‘Facade’


Siapa yang selalu tonton K-Drama, pasti kenal dengan Suzy kan? Walaupun bermula sebagai seorang idola dalam kumpulan K-Pop iaitu Miss A, dia lebih dikenali umum menerusi lakonannya dalam filem kemunculan pertamanya iaitu ‘Architecture 101’ dan drama ‘Dream High’. Selepas menempa nama dalam dunia lakonan dan perpecahan kumpulan Miss A, Suzy lebih memberi fokus kepada aktiviti melibatkan lakonan.
Kalau anda nak tahu, Suzy kini sedang sibuk mempromosikan drama terbarunya iaitu ‘Vagabond’ yang turut diterajui oleh Lee Seunggi. Bakal menemui penonton pada 20 September ini, Suzy telah ditemu bual oleh sebuah rancangan televisyen untuk mengetahui dengan lebih lanjut mengenai drama itu.

Apabila ditanya mengenai wataknya dalam drama itu dia menjelaskan bahawa karakternya merupakan seorang pejawat awam di National Intelligence Service dan merupakan seorang wanita yang baik dan berani.

Mendengarkan penjelasan Suzy itu, pengacara rancangan itu telah mengusiknya dan mengatakan bahawa kecantikannya pasti akan mengganggu misi rahsianya kerana semua orang pasti akan terpegun apabila melihatnya. Lantas satu soalan telah diutarakan oleh penagacara itu mengenai wajahnya yang rupawan.
“Apa perasaan hidup dengan wajah sedemikian rupa?”

Suzy yang tersipu malu menjawab, “Seronok hidup dengan wajah ini.” Suzy sendiri tidak menafikan kecantikan wajahnya!

Ramai peminat juga tidak sabar untuk melihat kembali wajah cantiknya menghiasi kaca televisyen mereka! Jangan lupa saksikan drama ‘Vagabond’ bermula esok di saluran SBS dan Netflix.
Sumber: KStarLive

“Seronok Hidup Dengan Wajah Ini”- Suzy Sendiri Tak Nafikan Kecantikannya!


Dah cukup 10 tahun dah rupanya drama “Reply 1997″….

ARTIKEL BERKAITAN
Seo Inguk Dilamar Terajui Watak Utama Drama Aksi Misteri 'Handwritten'

Siapa masih ingat drama “Reply 1997” yang sebelum ini diterajui oleh Seo In-guk, Lee Si-eon, Jung Eun-ji, Shin So-yul, Lee Il-hwa dan ramai lagi.
Baru-baru ini, Lee Si-eon tampil sebagai tetamu bagi rancangan MBC FM4U, “2 O’Clock Date Musician, Ahn Young Mi”. Menerusi rancangan itu, mereka turut berkongsi bahawa mereka akan menyambut ulang tahun ke-10 bagi drama “Reply 1997”.Lee Si-eon berkata,

Seo In-guk pernah berbual mengenai ini di satu rancangan radio. Kami sedang mempersiapkan ulang tahun ke-10.
Terbaru, Seo In-guk juga tampil dalam rancangan radio yang sama, berkata,
Saya rasa ianya akan jadi sedikit spoiler, tapi sebenarnya kami semua akan berkumpul untuk menjalankan sesuatu yang dirancang oleh Lee Si-eon sebelum habis Disember ini.
Melihat kepada kenyataan itu, ramai yang beranggapan bahawa ianya adalah reunion bagi drama, namun sebenarnya mereka semua berkumpul untuk “Si Eon School” yang mana ia merupakan sejenis rancangan bual bicara yang menampilkan para pelakon dan pengarah bagi drama “Reply 1997”.

Lee Si-eon juga sempat menambah bahawa,
Program ini tidak akan mempunyai seorang hos. Ianya rancangan bual bicara yang santai di mana kami semua hanya mengacarakannya semua sendiri.
Hmmm, agaknya nak buat program apa ek dorang ni….
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERX Sports News

Seo Inguk & Lee Sieon Kongsi Para Pelakon ‘Reply 1997’ Bakal ‘Reunion’, Tapi Untuk Apa?


Walaupun bermula hebat, namun rating “How Do You Play” dilihat semakin menurun kini.

ARTIKEL BERKAITAN
Rating Rendah, 'How Do You Play' Buang Ahli Lama & Bakal Tambah Ahli Baru?

Dalam episod terbaru rancangan MBC itu, Yoo Jae-suk telah meminta pendapat senior dunia hiburan iaitu Lee Kyung-gyu bagi menyelesaikan masalah berkenaan,
Apa yang saya perlu buat sekiranya rating rendah?
Jawab Lee Kyung-gyu tanpa was-was,

Pembubaran adalah jawapannya.

Jelasnya mengenai trend penonton kini, walaupun komuniti 50 ke 70 tahun memiliki kestabilan wang namun kebanyak survey dilakukan oleh stesen penyiaran adalah pada peringkat umur 20 ke 49 tahun.

Kita turut perlu mengambil kira pandangan ‘2049’ kerana mereka yang membawa cerita dari mulut ke mulut.
Selorohnya bagaimanapun,
‘How Do You Play’ selalunya meraih rating sebanyak 4% kan, tapi dengan kemunculan saya pastinya ia akan menaik ke 8%.
Mungkin kena ada penstrukturan semula ke..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERSegye Ilbo

“Perlu Bubar…” – Yoo Jaesuk Bincang Rating Rendah ‘How Do You Play’


Semakin lama, semakin ramai katanya yang dah terjerumus masuk dalam kancah drama “18 Again”. Walaupun diadaptasi daripada filem Amerika “17 Again” namun naskhah Korea ini menerapkan pelbagai elemen menyentuh perasaan lagi sehingga membuatkan penonton menangis sama.
Selepas Lee Do-hyun dibanjiri pujian dek kehebatannya membawa watak seorang 37 tahun yang terperangkap dalam badan yang berusia 18 tahun, pelakon baru itu sekali lagi dipuji kerana mampu membawa babak hiba sampaikan penonton di rumah menangis sekali.

[Amaran SPOILER]
Dalam episod ke-8 “18 Again”, Hong Dae-young menangis teresak-sesak selepas mengetahui bahawa ibunya meninggal dunia dek penyakit berbahaya. Langsung tidak tahu mengenai perkara tersebut, rupanya ibu dia meninggal selepas pembedahannya gagal.

Tidak mampu mengawal perasaan, Hong Dae-young menjerit ke arah ayahnya
Bangunkan dia semula! Ibu sudah lama sakit tapi kenapa saya baru tahu sekarang? Kenapa rahsiakan daripada saya? Kenapa tak beritahu awal-awal?!
Rata-rata penonton meninggalkan komen sayu apabila melihat lakonan hebat Lee Do-hyun itu,

Saya menjadi emosional apabila melihat lakonannya.

Babak menangisnya membuatkan hati saya meruntun sama.

Saya rasa dia layak mendapat anugerah untuk persembahannya dalam drama ini.
Bukan itu sahaja, malah kesudahan episod ke-8 juga membuatkan penonton beremosi apabila Hong Dae-young yang memenangi pertandingan bola keranjang telah menunjukkan bahasa isyarat kepada ayahnya,
Ayah pernah katakan bahawa melihat saya bermain bola keranjang adalah perkara yang paling menggembirakan buat ayah kan? Saya mahu tunjukkan ianya sekali lagi buat ayah.
Minta maaf kerana saya terlambat. Maafkan saya, ayah.

Memang hebat betul emosi dan ekspresi yang ditonjolkan oleh Lee Do-hyun, semoga dia terus berjaya melangkah dalam dunia lakonan selepas ini.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

“Dia Patut Menang Anugerah” – Lakonan Sebak Lee Dohyun Dalam ’18 Again’ Buat Penonton Menangis Sekali


Ramai yang rasanya dah tak sabar nak menonton drama sosialit “Penthouse” yang bakal ditayangkan pada 26 Oktober nanti.
Berlatarbelakangkan kondominium penthouse mewah dengan 100 tingkat, drama ini membawa kisah konflik di antara tiga wanita: Shim Soo-ryeon (Lee Ji-ah) yang lahir dalam keluarga kaya dan merupakan ‘permaisuri’ di penthouse tersebut, Cheon Seo-jin (Kim So-yeon) iaitu ‘primadona’ yang sombong dan kaya di penthouse tersebut dan Oh Yoon-hee (Eugene) yang lahir dalam kancah kemiskinan tetapi berusaha keras untuk memasuki dunia kelas atasan untuk memastikan hidup yang baik untuk anak perempuannya.

3 sebab utama kenapa anda WAJIB menonton “Penthouse” apabila ia memulakan tayangan nanti.
Cerita berkisarkan wanita

“Penthouse” membawa penonton melihat sejauh mana Shim Soo-ryeon, Cheon Seo-jin dan Oh Yoon-hee akan lakukan bagi memastikan mereka mengawal bidang hartanah dan pendidikan untuk anak-anak mereka. Shim Soo-ryeon ialah seorang yang sering dicemburui oleh penduduk lain kerana dirinya yang cantik dan elegan tetapi dalam diam, dia sebenarnya sedang cuba membalasa dendam terhadap orang yang telah merosakkan hidup anaknya.
Manakala, Cheon Seo-jin dinamakan sebagai penyanyi soprano terbaik Korea sejak zaman sekolahnya lagi dan kini, dia melakukan apa sahaja untuk mendapatkan apa yang dimahukannya. Oh Yoon-hee pula menjalani hidup yang menyesakkan bagi memastikan anaknya bahagia, dan dia mula sedar keinginannya untuk memasuki kehidupan golongan elit.

Meskipun setiap daripada wanita ini datang daripada pelbagai latar belakang, mereka mempunyai misi yang sama iaitu melakukan apa sahaja untuk anak mereka. Penonton akan disajikan dengan kisah keibuan dan ketamakan.
Saspens dan dendam
Dalam klip pendek yang dikeluarkan sebelum ini, dapat dilihat bahawa seorang perempuan telah jatuh di atas air pancut yang gah di penthouse tersebut. Shim Soo-ryeon menggigil ketakutan dan Cheon Seo-jin pula memebrikan amaran yang menggerunkan. Manakala, Joo Dan-tae (Uhm Ki-joon) memberikan ucapan dan minum dengan bahagia di hadapan penduduk penthouse tersebut, sekaligus menggambarkan kehidupan mewah dan ketamakan golongan atasan ini.

Penduduk di penthouse tersebut bakal dihantui dengan satu kejadian misteri selain menimbulkan saspens apabila mereka mula merancang untuk membalas dendam.
Kerjasama yang hebat di antara penulis dan pengarah
Selepas menunjukkan bakat yang hebat dalam “Temptation Of Wife”, “Band Of Sisters” dan “The Last Empress”, penulis Kim Soon-ok kini bakal menggarap “Penthouse” untuk menghiburkan penonton. Manakala pengarah Joo Dong-min yang popular kerana berjaya mengangkat drama seperti “Return” dan “The Last Empress” turut akan mengarahkan drama “Penthouse” ke puncak kejayaan dengan kemahiran hebatnya.
Malah pihak produksi drama ini menjanjikan plot dan saspens yang tak pernah disajikan lagi dalam drama lain sebelum ini. Syoknya!
Jangan lupa tonton “Penthouse” setiap Isnin dan Selasa di saluran SBS.
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

3 Wanita Elit Sanggup Buat Apa Sahaja Demi Anak, 3 Sebab Anda Wajib Tonton ‘Penthouse’ 26 Oktober Ini


Sedar tak sedar, pelakon kanak-kanak yang menghiasi drama “Stairway To Heaven” dahulu sudah pun bergelar ibu kini.

ARTIKEL BERKAITAN
Dah Setahun Berkahwin, Foto Park Shinhye & Choi Taejoon Sedang Bercuti Di Hawaii Tular

Bahkan siapa sangka peminat K-Drama membesar bersama wanita itu dan menemaninya menerajui pelbagai drama popular seperti “Doctors”, “The Heirs”, “Sisyphus: The Myth”, “Memories Of Alhambra” dan banyak lagi hingga kini.
Terbaru, wanita itu telah menyambut meriah ulang tahun ke-33 menerusi beberapa entri di Instagram.

View this post on Instagram

A post shared by 박신혜/Shin Hye Park (@ssinz7)

Malah dia turut memuat naik beberapa siri gambar dan mengumumkan projek foto bulanan hingga penghujung tahunan ini bagi berkongsi kehidupan sehariannya.

Melihatkan konsep foto naif yang diterapkan untuk bulan pertama ini, ramai yang meluahkan rasa kagum kerana tidak menyangka bahawa Park Shin-hye sebenarnya merupakan ibu kepada seorang anak.

Terdahulu, Park Shin-hye berkahwin dengan Choi Tae-joon pada tahun lalu dan dikurniakan seorang anak lelaki beberapa bulan kemudian.
Geram tengok pipi Park Shin-hye~
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERInstagram

“Kekal Cantik” – Sambut Hari Jadi Pertama Sebagai Ibu, Penampilan Comel Park Shinhye Jadi Perhatian


Nampaknya, Song Hye-kyo telah berjaya mengubah perspektif orang ramai terhadap lakonannya menerusi “The Glory”.

ARTIKEL BERKAITAN
"Memang Pun.." - Dikritik Sudah Tua, Song Hyekyo Beri Respon Padu

Baru-baru ini, Song Hye-kyo telah terlibat dengan penggambaran dan temu bual bersama majalah Elle Korea.
Ketika sesi temu bual, pelakon itu berkongsi mengenai tafsirannya tentang watak Moon Dong-eun. Dia menjelaskan,

Dong-eun adalah watak yang dipenuhi dengan parut dan kesakitan dari pembulinya. Jadi, dia berada di ambang pintu kematian. Tetapi dia fikir, ‘Kenapa hanya saya perlu mati? awak patut mati juga’ dan merancang untuk membalas dendam. Itulah sebabnya Dong-eun berkata ‘Awak akan dihukum kerana dosamu dan aku akan menerima hukumanku’. Dia percaya sesiapa yang melakukan kesalahan mesti membayarnya balik. Itulah yang saya fikirkan.
Kemudian, Song Hye-kyo juga mengaku bahawa dia dapat keluar dari tempoh merosot melalui drama itu. Kongsinya,
Ada masa saya meragui diri sendiri. Saya fikir ‘Adakah jalan ini betul?’ dan ‘Saya rasa saya tidak mempunyai bakat untuk berlakon’. Saya mula mencari keseronokan berlakon semula menerusi ‘The Glory’.

Tambah pelakon berumur 41 tahun itu lagi,
Saya benar-benar gembira di atas katil selepas selesai penggambaran adegan yang sangat sukar. Saya mahu kembali ke penggambaran pada keesokan harinya dan saya tidak boleh menunggu sehingga saya menjadi Dong-eun semula. Jadi, saya ingin lakukan projek yang seterusnya secepat mungkin.
Dalam pada itu, bahagian 2 “The Glory” akan menemui penonton pada 10 Mac ini di Netflix.
Nantikan!
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERWiki Tree

“Saya Tiada Bakat Berlakon..” – Sebelum ‘The Glory’, Song Hyekyo Akui Ragui Pada Diri Sendiri


ATEEZ umumkan tarikh bagi konsert jelajah dunia “The Fellowship: Break The Wall”! Wah, berita baik ini!

ARTIKEL BERKAITAN
"It's Time" - ATEEZ Sah Bakal Comeback Setelah 7 Bulan

Berita baru yang dikongsi oleh ATEEZ sangat mengujakan apabila mereka telah mengumumkan tarikh dan destinasi untuk jelajah dunia mereka yang akan datang “The Fellowship: Break the Wall” melalui akaun rasmi mereka berserta poster jadual konsert.

Menurut poster yang dilancarkan, ATEEZ akan memulakan jelajah dunia mereka di Seoul, dan mereka akan melawat ke bandar-bandar seperti di Amerika Syarikat seperti Anaheim, Phoenix, Dallas, Chicago, Atlanta dan Newark pada bulan November, Toronto di Kanada pada bulan Disember, dan berakhir dengan Chiba di Jepun.
Jelajah dunia baru kali ini berjaya dijayakan hasil sokongan penuh peminat dari seluruh dunia yang telah menunjukkan kasih sayang dan sokongan penuh kepada kumpulan itu semasa jelajah dunia mereka sebelum ini. Dalam pada itu, senarai bandar-bandar yang tersenarai dalam jelajah dunia kali ini adalah bandar-bandar yang tidak dapat dikunjungi oleh ATEEZ sebelum ini.

https://twitter.com/ATEEZofficial/status/1548865140644163585
ATEEZ juga dikhabarkan sedang bersiap sedia untuk kemunculan semula dengan album akan datang “The World Ep.1 : Movement” pada 29 Julai ini. Nantikan update seterusnya okay!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

ATEEZ Umum Tarikh Jelajah Dunia ‘The Fellowship: Break The Wall’


Bukan sahaja gembira kerana mengecapi kejayaan dek populariti “Squid Game” di seluruh dunia, nampaknya ada lagi berita gembira buat Park Hae-soo.
Menurut kenyataan agensinya, pelakon lelaki itu sudah pun selamat menyambut kelahiran cahaya mata sulungnya.

Park Hae-soo telah menyambut kelahiran anak lelaki baru-baru ini. Kedua-dua ibu dan anak berada dalam keadaan sihat dan keluarga mereka sangat teruja.

Sekadar pengetahuan, Park Hae-soo berkahwin dengan wanita bukan selebriti pada Januari 2019.

Tahniah buat pasangan ini!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERStar News

Tahniah! Park Haesoo Sambut Kelahiran Anak Pertama


Siapa yang masih belum move on dengan pengakhiran filem “20th Century Girl”?

ARTIKEL BERKAITAN
[REVIEW] Penonton Kesal Lihat Ending, '20th Century Girl' No 7 Di Ranking Top 10 Netflix Global Kini

Bagi siapa yang menonton “20th Century Girl”, mesti ada di antara korang yang tertanya-tanya tentang pelakon yang memainkan watak Poong Woon-ho, iaitu Byeon Woo-seok.
Jangan risau, untuk artikel kali ini, Kimchi Daily akan berkongsi sedikit sebanyak mengenai latar belakang Byeon Woo-seok, dari awal kerjayanya sebagai model sehingga dia mula menjinak dalam dunia lakonan.

Biodata Byeon Wooseok
Byeon Woo-seok ialah seorang model dan pelakon, yang dilahirkan pada 31 Oktober 1991 di Paju, Gyeonggi-do, Korea Selatan. Keluarganya terdiri daripada ibu bapa, kakak dan dirinya sendiri. Berita gembira buat peminat, Byeon Woo-seok juga telah selesai menjalani servis khidmat ketenteraannya pada 2013.

Pada tahun 2015, Byeon Woo-seok telah debut sebagai model sebelum membuat kemunculan pertama sebagai pelakon menerusi drama “Dear My Friends” yang ditayangkan pada 2016.
Untuk pengetahuan, pelakon itu pernah bernaung di bawah agensi BH Entertainment sebelum dia menyertai agensi Varo Entertainment secara rasminya pada September 2020.

Susah payah dalam dunia lakonan
Kalau anda nak tahu, Byeon Woo-seok pernah berkongsi sebelum ini bahawa dia gagal lebih daripada 100 uji bakat dan melakukan 30 kali uji bakat dalam satu bulan, untuk berlakon. Dek mahu debut sebagai pelakon, dia juga telah mengambil beberapa kelas lakonan semasa bekerja sebagai model.
Dalam satu temu bual, pelakon itu menjelaskan tentang kegagalannya dalam pelbagai uji bakat,
Sungguh, saya gagal setiap kali saya mencuba. Saya fikir, ‘Mengapa saya tidak boleh melakukan ini? Adakah saya melalui jalan yang salah?’. Saya mempunyai perasaan malu ini, tetapi itulah kekurangan saya. Saya bersaing dengan pelakon yang lebih bersedia, jadi sudah tentu saya gagal. Saya percaya bahawa lebih lama anda menumpukan perhatian dan melakukan kerja ini, hasil yang baik akan datang.
Dengan kesabaran dan kerja keras yang dilakukan selama ini, nampaknya segala usaha Byeon Woo-seok telah pun membuahkan hasil.

Perkembangan kerjaya Byeon Wooseok
Pada 2020, Byeon Woo-seok telah berjaya mendapat watak utama pertamanya dalam drama “Record of Youth”, bekerjasama dengan Park Bo-gum dan Park So-dam.
Sebelum ini, pelakon itu juga pernah muncul dalam pelbagai drama sebagai watak sampingan atau tetamu, seperti “Welcome to Waikiki 2”, “Moonshine”, “Moon Lovers: Scarlet Heart Ryeo”, “Weightlifting Fairy Kim Bokjoo” dan banyak lagi.
Selain drama, Byeon Woo-seok juga telah membuat debut di layar perak menerusi filem “Ashfall” dan “Midnight Runners” sebagai watak tetamu. “20th Century Girl” merupakan penampilan pertamanya sebagai watak utama dalam sebuah filem.
Akan datang, pelakon itu juga akan menemui penonton dalam drama “Strong Girl Nam-Soon” dan filem “SoulMate”.

Makin teruja nak tengok Byeon Woo-seok berlakon lepas ni!

Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERVogue Korea

Pernah Gagal 100 Uji Bakat Lakonan, Kenali Byeon Wooseok Dari Filem ’20th Century Girl’


Umum pasti mengetahui bahawa pasangan Hyunbin dan Son Ye-jin baru saja menyambut kelahiran anak sulung mereka pada November lalu.

ARTIKEL BERKAITAN
Tiada Bersama Son Yejin Ketika Bersalin? Ini Respon Agensi Hyunbin

Terbaru, Hyunbin telah menghadiri sidang akhbar untuk filemnya “The Point Men” akan datang, dan turut dihadiri pelakon lain seperti Hwang Jung-min serta Kang Ki-young.
Ketika sesi temu bual, Hyunbin mengimbas kembali wataknya dalam filem “The Negotiation” yang menemukannya dengan Son Ye-jin. Dia berkata,

Saya adalah penjahat dalam filem itu.
Kemudian, Hwang Jung-min secara berseloroh bertanya,
Bukankah awak dan Son Ye-jin sedang bercinta ketika itu?
Jawab Hyunbin,

Tidak. Kami belum bercinta lagi ketika itu.

Selain itu, Hyunbin juga turut ditanya tentang perubahan yang berlaku kepadanya selepas menjadi bapa baru-baru ini. Dia berkongsi,
Tiada apa-apa yang berubah tentang cara saya mendekati watak dalam filem ini. Sekarang, bahu saya terasa semakin berat. Sebagai ketua keluarga, jika saya mahu menunjukkan imej seorang bapa yang hebat, saya fikir saya perlu menjalankan tugas saya dengan baik.
Dalam pada itu, “The Point Men” adalah filem mengenai operasi menyelamat dan rundingan yang dijalankan oleh seorang diplomat dan ejen Perkhidmatan Perisikan Kebangsaan (NIS), yang berjuang dan mempertaruhkan nyawa mereka di Afghanistan bagi menyelamatkan tebusan Korea yang telah diculik di Timur Tengah.
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERMy Daily

“Bahu Saya Terasa Berat..” – Hyunbin Buat Penampilan Umum Pertama Selepas Jadi Bapa


Sudah menjadi kebiasaan kepada semua rangkaian televisyen utama di Korea iaitu KBS, MBC dan SBS untuk mengadakan majlis penganugerahan mereka sendiri bagi menghargai pelbagai karya yang ditayangkan di bawah saluran mereka sepanjang tahun itu. Mereka juga akan membahagikannya kepada satu majlis untuk drama, program hiburan dan festival muzik. Maknanya setiap stesen televisyen ini sangat sibuk pada setiap hujung tahun bagi memastikan semua majlis ini berjalan dengan lancar.
Pada 31 Disember lepas, SBS telah mengadakan “2019 SBS Drama Awards” bagi memilih pelakon dan drama terbaik yang pernah ditayangkan di bawah saluran televisyen itu sepanjang tahun 2019. Banyak juga drama hebat yang dipertandingkan pada malam itu, antaranya ialah “VIP”, “Vagabond”, “Secret Boutique”, “The Fiery Priest”, “Doctor John” dan banyak lagi. Fuhh! Mesti susah juri nak buat keputusan kan?

Salah satu kategori yang dipertandingkan semasa majlis itu ialah “Pelakon Wanita Terbaik Untuk Siri Mini” dan calonnya bukanlah calang-calang orang. Mereka ialah Suzy (“Vagabond”), Jang Nara (“VIP”), Kim Sunah (“Secret Boutique”) dan Park Jinhee (“Doctor Detective”).

Selepas mengambil kira keputusan juri, pelakon wanita yang berjaya merangkul anugerah itu ialah Suzy yang telah berhempas pulas bagi menjiwai karakternya dalam drama “Vagabond”. Pelakon wanita itu juga ternyata terkejut dengan keputusan tersebut dan kelihatan air matanya bergenang semasa memeluk rakan pelakonnya yang lain.

Semasa ucapannya, Suzy menyatakan bahawa dia masih mempunyai banyak kekurangan sebagai seorang pelakon dan menganggap bahawa trofi yang dimenanginya itu adalah hasil usaha daripada pihak produksi dan kakitangan drama “Vagabond” yang turut menjayakan drama itu.

Selepas kemenangannya itu, rata-rata netizen melahirkan rasa tidak puas hati dengan keputusan tersebut kerana bagi mereka Suzy masih lagi mempunyai kekurangan kalau nak dibandingkan dengan calon lain. Mereka juga pelik kenapa Jang Nara atau pun Kim Sunah tidak memenangi kategori tersebut walhal lakonan mereka lebih bagus dan selayaknya mendapat penghargaan itu.
“/mengeluh/ SBS tengak buat lawak ke ni?”
“Adakah Suzy tak akan lakonkan mana-mana drama sekiranya tidak dijanjikan anugerah pelakon terbaik? Semua orang boleh nampak perbezaan kelas lakonan di antara semua calon itu menerusi klip pendek yang ditayangkan.”
“Benarkah Suzy berlakon lebih baik berbanding Jang Nara dan Kim Sunah sehingga melayakkan dia mendapat anugerah cemerlang untuk lakonan. ‘VIP’ mempunyai rating yang lebih tinggi dan lakonan Kim Sunah juga adalah sangat mantap. Penganugerahan ini tak masuk akal langsung. Ini adalah anugerah populariti dan bukannya kecemerlangan.”
“Dia sesungguhnya mempunyai tuah yang hebat bila datang kepada anugerah kalau nak dibandingkan dengan kemahiran lakonannya. Ini adalah anugerah pelakon terbaiknya untuk kali yang ketiga.”
“Ia sepatutnya dimenangi oleh Jang Nara.”
“Suzy menang pelakon terbaik dan bukannya Jang Nara… hahahaha.”
Apa-apa pun tahniah! Diharapkan agar Suzy terus berlatih berlakon supaya penonton akan mengakui kemenangannya pada masa akan datang.
Sumber: Netizenbuzz

Kalahkan Jang Nara, Netizen Tak Puas Hati Suzy Dinobat Pelakon Wanita Terbaik Di ‘2019 SBS Drama Awards’!


Umum mengetahui bahawa Song Ji-hyo merupakan antara pelakon wanita Korea yang menjadi kegemaran ramai.

ARTIKEL BERKAITAN
Kemalangan Kecil Sebelum Rakaman, Penonton Perasan Song Jihyo Tahan Sakit Dalam 'Running Man'

Bukan sahaja kerana personalitinya yang baik dan peramah, malah wanita itu dikenali kerana wajah serta badan yang menjadi #goals para wanita di luar sana. Pun begitu, keterampilan Song Ji-hyo yang seksi nyata terbukti menerusi sebuah adegan pendek dalam episod terbaru “Running Man”.
Dalam salah satu misi, kesemua ahli perlu menukar baju kasual mereka kepada baju seragam iaitu t-shirt berwarna biru muda.

Hyperventilatinggg#SongJiHyo #송지효 pic.twitter.com/lUaDU0R5j7
— songtoma~멍지들이🐾 (@yeppojihyo) November 13, 2022

Song Ji-hyo yang sangat relaks, tidak kisah membuka knitted sweater yang disarungnya bagi menggantikan dengan baju yang baru. Semasa menyalin pakaian, jelas kelihatan t-shirt putih yang memeluk erat bentuk badannya yang itu.

Komen peminat,
Sukar bernafas!

Wah!

Tersangatlah seksi.
Song Ji-hyo memang #bodygoals!
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERTwitter

“Sukar Bernafas” – T-Shirt Ikut Bentuk Badan, Keseksian Song Jihyo Jadi Bualan Peminat


Dengar cerita, ramai yang tersenyum senang sejak “The King’s Affection” mula ditayangkan di Netflix sejak beberapa minggu lalu?
Bagi menjawab pelbagai persoalan anda mengenai drama saeguk ini, KimchiDaily berpeluang menjalani temuramah emel bersama Park Eun-bin, Rowoon dan juga Nam Yoon-su. Jom rungkai lebih mendalam mengenai “The King’s Affection”!

Persona ‘The King’s Affection’
Meskipun banyak titik yang mahu dijelaskan namun Park Eun-bin memilih naratif drama ini sebagai persona terbaiknya.
Saya rasa anda mampu memahami setiap emosi watak dengan kuat dan menjiwai plotnya dengan baik sekiranya kehidupan Hwi yang berjalan di atas tali halus diberikan perhatian. Kisahnya adalah sangat menarik perhatian dan memukau. Nantikan bagaimana setiap watak membina perasaan antara satu sama lain melawan takdir dan cuba mengharungi gelora emosi.

Bagi Rowoon pula, kisah romantik di antara dua darjat merupakan plot utama yang perlu diperhatikan oleh penonton,
Hubungan berbelit dan cinta tetap bercambah meskipun berbeza status dalam dunia bersejarah adalah kunci utama yang perlu dinantikan penonton. Secara ringkas, cinta berada atas daripada kelas.
Selain daripada kisah romantik, Nam Yoon-su turut memilih barisan pelakon daripada pelbagai peringkat usia sebagai tarikan utama “The King’s Affection”,

‘The King’s Affection’ bakal menjadi siri yang akan menampilkan lakonan hebat pelakon berpengalaman dalam naratif yang sempurna. Malah, anda akan dapat melihat pelbagai persona daripada pelakon muda. ‘The King’s Affection’ ialah sebuah drama yang patut ditonton kerana semua peringkat usia boleh menikmati keindahan tradisi Korea.
Drama sekali seumur hidup Park Eun-bin
Walaupun terkenal kerana kepelbagaian watak sebelum ini, Park Eun-bin meluahkan bahawa drama ini sangatlah mengasyikkan.
Drama ini sangat menarik – di mana ianya berlatarbelakangkan masa lalu dan berkisar tentang wanita yang menaiki takhta. Raja wanita ini, Yi Hwi, kelihatan seperti watak yang sering diimpikan saya, satu watak yang sukar untuk dijumpai. Saya langsung tak teragak-agak untuk menyertai projek ini, kerana saya mahu menyarungkan ‘jubah dihiasi naga yang dimilki saya, hanya saya seorang sahaja’. Saya dapat merasakan bahawa ia akan menjadi sesuatu yang tiada nilai, satu-satunya naskhah yang tidak akan dapat dilihat buat masa ini.

Dalam pada itu, Park Eun-bin mahu penonton melihat Yi Hwi sebagai seorang individu sahaja dengan pelbagai sisi dan bukanlah ‘Yi Hwi wanita’ mahupun ‘Yi Hwi lelaki’.
Cabaran drama saeguk
Walaupun pernah berlakon babak pendek saeguk dalam drama “Extraordinary You” namun ini ialah percubaan pertama buat Rowoon sebagai watak utama drama dengan genre ini. Jelas idola itu,
Pada awalnya, saya rasakan ada kemahiran lakonan tipikal yang diperlukan untuk drama saeguk. Namun saya berfikir bahawa ianya tidak ditetapkan, kerana tiada siapa daripada masa ini yang pernah tinggal di era berkenaan. Disebabkan itu, darjah kebebasan buat saya menghidupkan watak Ji-un memberikan peluang untuk saya mencuba suara dan lakonan baru untuk siri ini.
Bagi Nam Yoon-su pula, dia cuba melakukan yang terbaik semasa tempoh persiapan memandangkan ini ialah drama saeguk pertamanya. Bahkan, pelakon yang sedang meningkat naik ini mengakui bahawa siri ini berlainan daripada projek sebelumnya.
Daripada pakaian, gaya rambut dan solekan sehingga nada serta gaya percakapan yang unik dalam drama bersejarah. Terdapat banyak perkara yang membuatkan ia kelihatan susah untuk disesuaikan. Jadi, saya berusaha keras untuk membiasakan diri dengan perkara baru ini. Bahkan, saya merasakan bahawa dialog dalam drama bersejarah bukan sahaja apa yang tertulis di dalam skrip, malah mempunyai maksud tersirat. Oleh itu, saya memberi fokus untuk cuba menyampaikan mesej tersembunyi itu.

Nam Yoon-su sentuh hati penonton
Sepertinya bakal membuai hati penonton, Nam Yoon-su berkongsi lebih mengenai watak Yi Hyun,
Kalau anda menonton siri ini, anda akan dapat melihat sendiri, Yi Hyun merupakan satu watak yang menarik, namun anda juga akan berasa kasihan dengannya. Dia cuba menenangkan diri apabila melihat kesukaran di alami Hwi. Dia juga cuba mengekalkan hubungan yang utuh dengan rakan baik, Jung Ji-un dan daripada situ, anda akan melihat wataknya yang kesunyian.
‘The King’s Affection’ dalam 3 perkataan
Bagi menarik perhatian penonton dengan lebih mudah, Rowoon turut berkongsi perkataan terbaik yang mampu menggambarkan “The King’s Affection”,
Bunga teratai, kerinduan dan hati yang sakit.

Mesej buat penonton
Telah menemui penonton di seluruh dunia menerusi Netflix, ini pesanan pelakon utama buat semua.
Park Eun-bin,
Hello semua, ini ialah Park Eun-bin dan saya melakonkan watak Yi Hwi dalam ‘The King’s Affection’. Naskhah ini ialah sebuah drama yang akan membuatkan anda ketawa dan menangis dengan gambaran perasaan berbunga namun kesakitan perasaan cinta dan kehidupan putera raja Yi Hwi, di mana dia menjalani kehidupan membahayakan kerana  berlakon sebagai lelaki meskipun merupakan seorang wanita. Saya berharap agar anda seronok menonton drama cinta bersejarah yang baru ini dan keindahan tradisi Korea yang menyelubungi Netflix. Sangat menantikan sokongan dan cinta anda. Semuanya, jaga diri dan temui anda menerusi ‘The King’s Affection’!
Nam Yoon-su,
Saya merasakan bahawa anda akan dapat melihat sisi lain kepada kecantikan tradisi Korea. Kami semua sudah bekerja keras sejak musim bunga untuk menampilkan naskhah terbaik buat anda, dan masih lagi kini. Jadi, saya berharap agar anda akan seronok menontonnya dan terus memberikan perhatian buat ‘The King’s Affection’ dan Yi Hyun.
Nampak kan betapa bestnya drama ini sampaikan para pelakonnya juga memberikan kata-kata yang manis sahaja mengenainya? Jadi, jangan lupa menonton di Netflix!
Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

‘The King’s Affection’ Punyai Persona Unik? Ini Jawapan Park Eunbin, Rowoon & Nam Yoonsu


Tidak semena-mena, Rosé BLACKPINK terpalit gosip percintaan dengan pelakon Kang Dong-won.

ARTIKEL BERKAITAN
Rosé BLACKPINK Dituduh Ambil Dadah Di Los Angeles , YG Entertainment Beri Respon

Untuk pengetahuan, khabar angin percintaan antara Rosé dan Kang Dong-won mula timbul apabila kedua-dua mereka dilihat sedang makan malam bersama bekas ketua kreatif Burberry, Riccardo Tisci dan beberapa rakan yang lain di Los Angeles.
Setelah pelbagai spekulasi dibuat oleh orang ramai, YG Entertainment tampil memberi respon dengan berkata,

Sukar untuk mengesahkan fakta berkaitan dengan kehidupan peribadi artis kami.

Sementara itu, Kang Dong-won telah keluar dari agensi YG Entertainment pada Disember tahun lalu.

Biar lah dorang nak buat apa pun..
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERStar News

Netizen Jumpa Bukti Rosé BP & Kang Dongwon Sedang Bercinta, Agensi Beri Respon


Selepas setahun berehat daripada dunia lakonan, pelakon Go Ara dikhabarkan bakal kembali beraksi di kaca televisyen menerusi drama “Do Do Sol Sol La La Sol” di bawah saluran KBS bermula Ogos nanti.
Ia adalah sebuah kisah komedi romantik mengenai seorang pemain piano Goo La-la (Go A-ra) yang jatuh terduduk apabila keluarganya mengalami kegagalan. Cuba untuk bangun dengan melawat ke sebuah akademi piano La La Land yang terletak di sebuah perkampungan kecil, tanpa sengaja wanita ini telah berkenalan dengan seorang lelaki yang dingin dan misteri iaitu Sun Woo-joon (Lee Jae-wook) yang sepertinya menyimpan pelbagai rahsia.

Sesuai dengan watak tersebut, Go A-ra berjaya mengubah dirinya kepada seorang yang optimistik dan ceria seperti Goo La-la. Lee Jae-wook juga dengan senangnya berjaya melakonkan dua personaliti berbeza Sun Woo-joon yang nampak kasar tetapi sebenarnya sangat teliti dan baik hati.

Kim Joo-heon pula diberi tanggungjawab untuk menggalas tanggungjawab membawa watak Cha Eun-seok. Lelaki ini ialah seorang pakar ortopedik yang mengalami sindrom ‘burnout’ dan hilang segala semangat dan motivasi dengan hidup. Dia juga bakal menjadi ‘pelindung’ kepada watak Goo La-la dan akan merebut hati penonton dengan personalitinya yang baik hati dan matang.
Menurut produser drama “Do Do Sol Sol La La Sol”, mereka langsung tidak berasa bosan kerana kemampuan setiap daripada pelakon yang mampu menghidupkan watak mereka dengan baiknya. Pihak drama ini juga meminta semua penonton supaya menantikan kehebatan sinergi di antara setiap watak yang berbeza warna dan kualitinya.

Jom ‘Like’ dan ‘Follow’ Facebook, Twitter dan Instagram KimchiDaily untuk mendapatkan berita Korea paling latest yang sensasi.

SUMBERMy Love KBS

Gandingan Go Ara & Lee Jaewook, Saksikan Drama Komedi Romantik ‘Do Do Sol Sol La La Sol’ Pada Ogos Ini


Tanpa sedar, akhirnya “Café Minamdang” sudah pun menamatkan tayangannya kelmarin.
Sinopsis
Drama komedi misteri ini akan menelusuri kisah Nam Han-joon (Seo In-guk), seorang bekas profiler yang hidup sebagai bomoh kini dan bergabung dengan seorang detektif untuk menyelesaikan pelbagai kes.

Kembali beraksi
[Amaran SPOILER]
Seperti yang dijangka, pendakwa raya Cha Do-won merupakan pembunuh bersiri sebenar yang dicari mereka. Menurut diarai dan bukti yang ditinggalkan, lelaki itu mempunyai masalah mental yang serius kerana ‘dibasuh’ dari kecil oleh ayahnya bahawa membunuh penjenayah adalah satu perkara yang baik. Bermula sebagai seorang ‘hero’, Cha Do-won sebenarnya dalam diam seronok mengambil nyawa orang lain meskipun individu yang tidak bersalah.

Nam Han-jun yang terkesan dengan kes itu telah mengambil cuti untuk merehatkan minda namun sedar misi mencari penjenayah adalah sesuatu yang sebati dengan dirinya. Lantas dia kembali ke sisi kekasihnya, Han Jae-hee dan bersama-sama mereka kembali membuka kafe itu.
Rating baik
Untuk episod terakhir ini, “Café Minamdang” berjaya meraih rating yang baik sebagai penggulungnya dengan catatan 5.7% iaitu rekod terbaik yang turut pernah dicipta pada episod ke-4.

Menurut pandangan penonton, drama ini mempunyai plot yang sangat baik namun elemen komedi yang diselitkan nampak dipaksa lantas ada yang kurang selesa untuk menonton sesetengah babk dek kelihatan janggal.
Korang puas tak tengok?
Jom ‘Like’ dan ‘Follow’ Facebook, Twitter, Instagram dan Telegram KimchiDaily untuk mendapatkan berita Korea paling latest yang sensasi.

SUMBERYNA

Siasatan Selesai, ‘Café Minamdang’ Tamat Dengan Rating Tertinggi


Nampaknya, tahun ini akan jadi tahun yang sibuk buat SEVENTEEN!

ARTIKEL BERKAITAN
Bakal Debut Solo, Vernon SEVENTEEN Akan Lancar 'Mixtape' Pertama 'Black Eye'

Terbaru, Pledis Entertainment mengumumkan bahawa kumpulan SEVENTEEN telah melancarkan acara sumbangan yang diberi nama ‘GoingTogether’ untuk pelajar kurang bernasib baik di Afrika dan Asia.
Kumpulan itu telah mencipta satu fon khas yang diberi nama sebagai ‘BongBong’, merupakan satu watak berusia 6 tahun dan di inspirasikan oleh lightstick mereka. Watak itu dicipta untuk memberitahu kepentingan celik huruf dan kegembiraan belajar.

Tambahan pula, Sempena Hari Pendidikan Antarabangsa, fon ini akan diberikan kepada penderma yang menderma lebih dari 1,700 won (kira-kira RM5.84) bermula pada 28 Februari ini. Hasil jualan ini akan didermakan kepada Projek Perkongsian Pendidikan Kampung Global untuk menyokong golongan yang kurang bernasib baik.

Info tambahan, kumpulan SEVENTEEN telah menandatangani perjanjian dengan Suruhanjaya Kebangsaan Korea untuk UNESCO pada Ogos yang lalu.
Acara sumbangan ini adalah sebahagian daripada kempen global UNESCO yang bertujuan untuk meningkatkan kesedaran tentang nilai pendidikan di seluruh dunia.
Korang banyak topik ‘hot’ lain tentang dunia hiburan Korea yang nak dibincangkan? Kongsi lah ‘teh’ dengan kami di forum KimchiDaily 😉

SUMBERNewsen

SEVENTEEN Lancar Kempen Derma UNESCO Untuk Sokong Pendidikan Belia


“Way back Home”, lagu yang sering dimainkan di cerung cerung radio masa kini pasti membuatkan anda tertanya-tanya siapakah penyanyinya. Beliau tidaklah sepopular seperti Blackpink mahupun BTS namun lagu yang dimainkan oleh Shaun ataupun nama Koreanya Kim Yun Ho telah mengatasi lagu-lagu kumpulan Kpop gergasi yang lain di carta-carta lagu Asia Tenggara.

Bukan itu sahaja lagu tersebut yang asalnya berbahasa Korea sepenuhnya juga pernah menjuarai 3 carta  terbesar di Korea iaitu Melon, Genie dan Olleh Music pada tahun 2018.

Sewaktu menjuarai carta-carta tersebut, Shaun terlibat dengan kontrovesi apabila telah dituduh memanipulasi carta-carta tersebut untuk menjuarainya. Akan tetapi selepas siasatan dari pihak kerajaan korea nyata sekali tuduhan itu tidak benar. Satu pencapaian yang sangat mengejutkan untuk seorang penyanyi yang tidak mempunyai ‘fan-based’.

?
Shaun  merupakan seorang penyanyi, pembuat lagu, penerbit muzik, dan DJ memulakan langkah kariernya sebagai penyanyi tambahan dan pemain ‘keyboard’ untuk kumpulan indie The Koxx pada tahun 2010. Sepanjang karier perjalanannya beliau juga terlibat dengan artis-artis besar dalam menerbitkan lagu seperti f(X), Exo dan BTS. Beliau juga aktif dalam bidang DJ beliau dan tampil di dalam acara-acara besar di Korea.

Kalahkan Blackpink Dan BTS, Shaun Juara Carta Asia Tenggara